title: वीरशैव दर्शन

text: वीरशैव धर्म, हिन्दुओं के लिंगायत सम्प्रदाय का एक उपसम्प्रदाय है। यह एक शैव परम्परा है जो शैवागमों पर आधारित है। यह दक्षिण भारत में बहुत लोकप्रिय हुई है। ये भारत का तीसरा सबसे बड़ा धर्म है पर इसके अधिकांश उपासक कर्नाटक में हैं॥ इसके अलावा भारत का दक्षिणी राज्यों, महाराष्ट्र, आन्ध्र प्रदेश, केरल ओर तमिलनाडु मे वीरशैव उपासक अधिकतम हैं।


title: वीरशैव दर्शन

text: यह एकेश्वरवादी धर्म है। तमिल में इस धर्म को शिवाद्वैत धर्म अथवा 'लिंगायत धर्म' भी कहते हैं। उत्तर भारत में इस धर्म का औपचारिक नाम 'शैवागम' है।


title: वीरशैव दर्शन

text: भारत (और आधुनिक पाकिस्तानी क्षेत्र ) की सिन्धु घाटी सभ्यता में वीरशैव धर्म के कई निशान मिलते हैं । इनमें एक मां पार्वति मातृदेवी की मूर्तियाँ, शिव पशुपति जैसे शिवलिंग की मुद्राएँ / मूर्तियां , शिवलिंग, पीपल की पूजा, इत्यादि प्रमुख हैं। इतिहासकारों के एक दृष्टिकोण के मुतबिक सिन्धु घाटी सभ्यता के लोग स्वयं वीरशैव थे और भारत का मूल निवासी माने गए है ।


title: वीरशैव दर्शन

text: वीरशैव की सभ्यता को द्राविड सभ्यता कहते हैं । इतिहासकारों के दृष्टिकोण के अनुसार लगभग 1700 ईसापूर्व में वीरशैव अफ़्ग़ानिस्तान, कश्मीर, पंजाब और हरियाणा में बस गये । तभी से वो लोग (उनके विद्वान आचार्य ) अपने भगवान शिव को प्रसन्न करने के लिये वैदिक संस्कृत में मन्त्र रचने लगे । पहले चार वेद मे शिव भगवान को परमब्रह्म प्रतिपादन को प्रमाण किया श्रीकर भाष्य ने, जिनमें ऋग्वेद प्रथम था । उसके बाद जगद्गुरु श्री वागीश पंडिताराध्य शिवाचार्य उपनिषद जैसे ग्रन्थ को प्रस्थान त्रय ग्रन्थ मे शिवोत्तम का प्रतिपाध्य किया गये।


title: वीरशैव दर्शन

text: वीरशैव धर्म में शिवाद्वैत अथवा षटस्थल सिद्धान्त है जिसे सभी वीरशैव को मानना ज़रूरी है। ये तो धर्म से ज़्यादा एक अध्यात्म साधन का मार्ग है। वीरशैव का कोई केन्द्रीय चर्च या धर्मसंगठन नहीं है और न ही कोई "पोप"। इसकी अन्तर्गत कई मत और सम्प्रदाय आते हैं और सभी को बराबर श्रद्धा दी जाती है। धर्मग्रन्थ भी कई हैं। फ़िर भी, वो मुख्य सिद्धान्त, जो ज़्यादातर वीरशैव मानते हैं, इन सब में विश्वास : धर्म (वैश्विक क़ानून), कर्म (और उसके फल), पुनर्जन्म का सांसारिक चक्र, मोक्ष (सांसारिक बन्धनों से मुक्ति--जिसके कई रास्ते हो सकते हैं) और बेशक, ईश्वर। वीरशैव धर्म स्वर्ग और नरक को अस्थायी मानता है। वीरशैव धर्म के अनुसार संसार के सभी प्राणियों में आत्मा होती है। मनुष्य ही ऐसा प्राणी है जो इस लोक में पाप और पुण्य, दोनो कर्म भोग सकता है और मोक्ष प्राप्त कर सकता है। वीरशैव धर्म में चार मुख्य साम्प्रदाय हैं :


title: वीरशैव दर्शन

text: वीरशैव धर्मग्रन्थ शैवाग्मो (सिद्धांत शिखामणि) के अनुसार शिव ही परम तत्व है वो ही जगत का सार है, जगत की आत्मा है। वो विश्व का आधार है। उसी से विश्व की उत्पत्ति होती है और विश्व नष्ट होने पर उसी में विलीन हो जाता है। शिव एक और सिर्फ़ एक ही है। वो विश्वातीत भी है और विश्व के परे भी। वही परम सत्य, सर्वशक्तिमान और सर्वज्ञ है। वो कालातीत, नित्य और शाश्वत है। वही परम ज्ञान है। शिव के दो रूप हैं : परब्रह्म और अपरब्रह्म। परब्रह्म असीम, अनन्त और रूप-शरीर विहीन है। वो सभी गुणों से भी परे है, पर उसमें अनन्त सत्य, अनत चित और अनन्त आनन्द है। शिव की पूजा लिंगको की जाती है, क्योंकि वो पूजा से परे और अनिर्वचनीय है। उसका ध्यान किया जाता है। प्रणव ॐ (ओम्) शिववाक्य है, जिसे सभी वीरशैव परम पवित्र शब्द मानते हैं। शिव की परिकल्पना वेदान्त दर्शन का केन्द्रीय स्तम्भ है और वीरशैव धर्म की विश्व को अनुपम देन है।


title: वीरशैव दर्शन

text: श्रुति वीरशैव धर्म के सर्वोच्च ग्रन्थ हैं। इसके अन्तर्गत अठाविस शैवागम (२८) आते हैं : वातुलागम, परमेश्वरागम श्रुति इसलिये कहे जाते हैं क्योंकि वीरशैव का मानना है कि इन शैवागम को परमात्मा शिव ने रेणुकाचार्यादि पंचाचार्य को सुनाया था, जब वे गहरे ध्यान में थे। शैवागम को श्रवण परम्परा के अनुसार गुरू द्वारा शिष्यों को दिया जाता था। हर शैवागम में चार भाग हैं। इनके सम्बन्ध के बारे में विवेचना की गयी है। शैवागम ही वीरशैव धर्म के सर्वोच्च ग्रन्थ हैं और अगर अन्य शैव साहित्य और पूराणो में कोई विवाद होता है तो शैवागमही मान्य होगी। शैवागम को छोड़कर अन्य सभी वीरशैव धर्मग्रन्थ प्रस्थान त्र्य कहे जाते हैं, क्योंकि इनमें वो कहानियाँ हैं जिनको लोगों ने पीढ़ी दर पीढ़ी याद किया और बाद में लिखा। सभी प्रस्थान त्र्य ग्रन्थ शैवागम की प्रशंसा करते हैं। इनको शैवागम से निचला स्तर प्राप्त है, पर ये ज़्यादा आसान हैं और अधिकांश वीरशैवओं द्वारा पढ़े जाते हैं (बहुत ही कम वीरशैव शैवागम पढ़े होते हैं)। प्रमुख प्रस्थान त्र्य हैं:- आचार्यो द्वारा रचित शिद्धंत शिखाणि, वीरशैव पूराण, शिवप्रकाशम, लिंगपूराण् और शिवलिलामर्त, शिव गीता, वचन सहित्य वर्षभेंद्र विजय और प्रभुलिंगलिला, पेरिय पूराण आदि। य सबि संस्क्रत, कन्नड, मराठि, तमिल, ओर हिन्दि मे है।


title: वीरशैव दर्शन

text: भारत देश बड़ा विशाल देश है, लेकिन उसकी विशालता और महानता को हम तब तक नहीं जान सकते, जबतक कि उसे देखें नहीं। इस और वैसे अनेक महापुरूषों का ध्यान गया, लेकिन आज से बारह सौ वर्ष पहले जगदगुरु रेणुकाचार्य ने इसके लिए एक बहुत ही महत्वपूर्ण कार्य किया। उन्होनें चारों दिशाओं में भारत के छोरों पर, पाच पीठ (मठ) स्थापित उत्तर में केदारनाथ के निकट वैराग्य्पीठ ऊकिमठ, दक्षिण में गोकर्ण के निकट रंभापूरि पीठ, दक्षिणि पूर्व में श्रीशैलमे में सूर्य सिंहासन पीठ, मध्य भारत उज्जयन में सद्धर्मपिठ ओर काशि मे विश्वरध्यपिठ। तीर्थों के प्रति हमारे वीरशैव यों में बड़ी भक्ति भावना है। इसलिए रेणुकाचार्य ने इन पीठो की स्थापना करके वीरशैव यों को पूरे भारत के दर्शन करने का सहज अवसर दे दिया। ये पंच तीर्थ पंच पिठ कहलाते है। लोगों की मान्यता है कि जो इन पंच तीर्थ की यात्रा कर लेता है, उसका जीवन धन्य हो जाता है।


title: गोंदिया जिला

text: गोंदिया जिले को भंडारा जिला से अलग कर बनाया गया था। यह जिला महाराष्ट्र राज्य के उत्तर पुर्वी भाग में स्थित है। यह विदर्भ के एक प्रमुख जिलो में से एक है। इस जिले की पुर्वी सीमा पर छत्तीसगढ़ राज्य का राजनांदगांव जिला तथा उत्तरी सीमा पर मध्यप्रदेश राज्य का बालाघाट जिला है। इस जिले से लगे हुये महाराष्ट्र के अन्य जिले है, भंडारा, चन्द्रपुर और गड़चिरोली। यह जिला एक अविकसीत जिला है और इसकी भूमी का अधिकतर भाग वनो से आच्छादित है। धान इस जिले की मुख्य फसल है। अन्य फसलो में ज्वार, गेहुं, तुवर है। लोगो का मुख्य व्यवसाय कृषी है। इस जिले में उद्योगो की उपस्थिती नगण्य है जिससे यह जिला आर्थिक रूप से पिछड़ा हुआ है। धान इस जिले की मुख्य फसल होने से इस जिले में अनेको चावल की मीले है। गोंदिया को राइस सीटी (RICE CITY) भी कहा जाता है। गोंदिया जिला को चार उपविभागो में बांटा गया है, जो कि गोंदिया,अर्जुनी मोरगाव, तिरोडा और देवरी है। हर उपविभाग में दो तालुका, ५५६ ग्राम पंचायत और ९५४ गांव है। इस जिले में पाच विधानसभा क्षेत्र है जो कि गोंदिया, तिरोडा, अर्जुनी मोरगाव, आमगांव, देवरी है। इसमे से लाखांदूर और साकोली भंडारा और गोंदिया के क्षेत्रों को मीला कर बने हुये विधानसभा क्षेत्र है। गोंदिया जिले में आठ नगरपालिका है। गोंदिया में राष्ट्रीय राजमार्ग क्रमांक-५३, राष्ट्रीय राजमार्ग क्रमांक-३५३ए, राष्ट्रीय राजमार्ग क्रमांक-५४३, राष्ट्रीय राजमार्ग क्रमांक-७५३, प्रमुख राजमार्ग क्रमांक-११, राज्य महामार्ग क्रमांक-२४९, राज्य महामार्ग क्रमांक-२७५, राज्य महामार्ग क्रमांक-३५४ राजमार्ग है। वैनगंगा, बाघ, चुलबण्द, गाढवी और बावनथड़ी। इसमे वैनगंगा मुख्य नदी है और अन्य उसकी सहायक नदी है।


title: पीतज्वर

text: पीतज्वर या 'यलो फीवर' (Yellow fever) एक संक्रामक तथा तीव्र रोग हैं, जो सहसा आरंभ होता है। इसमें ज्वर, वमन, मंद नाड़ी, मूत्र में ऐल्वुमेन की उपस्थिति, रक्तस्राव तथा पीलिया के लक्षण होते हैं। इस रोग का कारक एक सूक्ष्म विषाणु होता है, जिसका संवहन ईडीस ईजिप्टिआई (स्टीगोमिया फेसियाटा) जाति के मच्छरों द्वारा होता है। यह रोग कर्क तथा मकर रेखाओं के बीच स्थित अफ्रीका तथा अमरीका के भूभागों में अधिक होता है।


title: पीतज्वर

text: पीतज्वर तीन प्रकार का हो सकता है : हलका, तीव्र तथा दुर्दम्य। हलके प्रकार में तीन चार दिन ज्वर, सिर दर्द, वमन, पीलिया, सेवपीड़ा आदि होते हैं। तीव्र ज्वर की तीन अवस्थाएँ होती हैं :


title: पीतज्वर

text: दुर्दम्य प्रकार के ज्वर में 106° फा. से ऊपर ताप तथा प्रचुर रक्तस्त्राव और भीषण विषमयता के लक्षण होते हैं। रोग से उत्पन्न विकृति के प्रभाव लीवर, गुर्दों और रक्तवाहिनियों में देखे जा सकते हैं।


title: पीतज्वर

text: यह रोग दस दिन रहता है और घातक न हुआ तो रोगी धीरे-धीरे स्वस्थ्यलाभ करता है। आक्रमण दुबारा नहीं होता और अगर हुआ तो घातक होता है। विभिन्न महामारियों में घातकता 10 से लेकर 70 प्रतिशत तक देखी गई है।


title: पीतज्वर

text: इस रोग से बचाव का उपाय है मच्छरों का विनाश। पीतज्वर के टीके से भी करीब चार वर्ष तक संरक्षण मिलता है। रोग हो जाने पर केवल लाक्षणिक चिकित्सा संभव है। अभी तक इसका कोई विशिष्ट उपचार ज्ञात नहीं है।


title: पीतज्वर

text: इस ज्वर के कारण की खोज की कहानी रोमांचकारी है। सन् 1900 में क्यूबा में उपद्रव हो रहे थे और अमरीकी सेना वहाँ भेजी गई थी। तभी पीतज्वर महामारी बनकर आया और शत्रु की गोली से अधिक सैनिक पीतज्वर से मरने लगे। मेजर वाल्टर रीड को पीतज्वर के कारण का पता लगाने का आदेश मिला। शोध के कोई सूत्र नहीं थे; प्रयोग में कोई भी जानवर इस ज्वर से पीड़ित नहीं होता था। हवाना के पुराने डाक्टर कार्लास फिनले का विचार था कि इसका कारण मच्छर थे। रोड ने यही सूत्र पकड़ा। अनुसंधान में रीड के वीर साथी थे जेम्स कैरोल, अग्रामांटी और जैसी लेजियर। इन्होंने अभूतपूर्व प्रयोग किए और प्रथम बार मानव का प्रयोगपशु बनना पड़ा। जेम्स कैरोल ने पहला प्रयोग अपने ही ऊपर किया। पीतज्वर से पीड़ित रोगी का रक्तपान करनेवाले मच्छरों से अपने को कटवाया। उसे पीतज्वर हो गया, जिससे वह मुश्किल से बचा। रोग का संक्रमण कैसे होता है, इसका सही पता लगाने में अनेक सैनिक और नागरिक 'गिनिपिग' बने। कई ने खुशी खुशी प्राणों की बलि दी, जिनमें सर्वप्रथम शहीद हुआ जेसी लेजियर। अंत में सन् 1901 में यह सिद्ध हो पाया कि पीतज्वर किसी अदृष्ट जीवाणु के कारण होता है और उसके संवाहक मच्छर होते हैं। मच्छर जब ज्वरपीड़ित मनुष्य का प्रथम तीन दिन के भीतर रक्तपान करते हैं, तो 12 दिन बाद तक उनके दंश से स्वस्थ व्यक्ति को पीतज्वर हो सकता है। इंजेक्शन द्वारा भी रोग एक व्यक्ति से दूसरे में पहुँचाया जा सकता है। इस अनुसंधान के फलस्वरूप मच्छर विनाशक अभियान हुए और महामारियों का जोर घट गया। अफ्रीका में इस रोग को शोध में स्टोक्स, नागुची और यंग भी जहीद हुए। सन् 1927 में पश्चिमी अफ्रीकी पीतज्वर आयोग ने बताया कि रीसस बंदर (मकाका मुलाटा) को यह रोग हो सकता है। फिर पीतज्वर का विषाणु भी पहचाना गया। यह 17 से 28 मिलीमाइक्रान के आकार का होता है। इसका संवर्धन मुर्गी के अंडे या मूषक भ्रूण में हो सकता है। इन विषाणुओं के दो गुण होते हैं आशयप्रियता और तंत्रिकाप्रियता या सर्वप्रियता।


title: लघु चित्रकला

text: लघु चित्रकारी (Miniature painting) भारतीय शास्त्रीय परम्परा के अनुसार बनाई गई चित्रकारी शिल्प है। “समरांगण सूत्रधार” नामक वास्तुशास्त्र में इसका विस्तृत रूप से उल्लेख मिलता है। इस शिल्प की कलाकृतियाँ सैंकड़ों वर्षों के बाद भी अब तक इतनी नवीन लगती हैं मानो ये कुछ वर्ष पूर्व ही चित्रित की गई हों।


title: लघु चित्रकला

text: कागज पर लघु चित्रकारी करने के लिए सबसे पहले आधार रंग बनाया जाता है। इसके लिए कागज पर खड़िया मिट्टी (चॉक मिट्टी) के चार से पांच स्तर चढ़ाने की आवश्यकता होती है। इसके बाद चित्रकारी में रंगों को समतल करने के लिए दबाव के साथ उसे रगड़ा जाता है। पृष्ठभूमि बनाने के बाद पोशाक की ओर ध्यान दिया जाता है। अंत में आभूषणों और चेहरे सहित अन्य अंगों की रचना की जाती है। पुरी कलाकृति निर्मित हो जाने के बाद उनमें रंग भरे जाते हैं। आभूषणों में स्वर्ण और चांदी के रंगों को बड़ी कुशलतापूर्वक भरा जाता है


title: लघु चित्रकला

text: लघु चित्रकारी बनाने में प्राचीन समय से ही प्राकृतिक रंगों का ही प्रयोग किया जाता था। इस चित्रकारी में विभिन्न प्राकृतिक पत्थरों का भी प्रयोग किया जाता था यथा मूंगा, लाजवर्त, हल्दी आदि।


title: विद्युत कोष

text: विद्युत कोष (Battery) विद्युत ऊर्जा का स्रोत है जिसे रासायनिक उर्जा से प्राप्त किया जाता है। वैद्युत अभियांत्रिकी एवं इलेक्ट्रानिकी में दो या दो से अधिक विद्युतरासायनिक सेलों के संयोजन को विद्युत कोष कहते हैं। ये रासायनिक उर्जा भण्डारित करते हैं एवं इस उर्जा को विद्युत उर्जा के रूप में उपलब्ध करते हैं।


title: विद्युत कोष

text: सन १८०० में अलेसान्द्रो वोल्टा द्वारा सबसे पहले बैटरी का आविष्कार हुआ। वोल्टा ने इस सेल का निर्माण कांच के पात्र मे किया था। आजकल अधिकांश घरेलू एवं औद्योगिक उपयोगों के लिये विद्युत कोष ही विद्युत उर्जा का प्रमुख साधन है। सन २००५ के एक अनुमान के अनुसार विश्व भर में विद्युत कोष की बिक्री लगभग ४८ बिलियन अमेरिकी डालर के बराबर होता है।


title: ज्योतिका

text: ज्योतिका सरवनन (जन्म 18 अक्टूबर 1977) एक भारतीय अभिनेत्री हैं जो मुख्य रूप से तमिल फिल्मों में दिखाई देती हैं। उन्होंने कुछ तेलुगु, मलयालम, कन्नड़ और हिंदी फिल्मों में भी काम किया है। उन्होंने तीन फिल्मफेयर पुरस्कार, तीन तमिलनाडु राज्य फिल्म पुरस्कार, चार दिनाकरन पुरस्कार, अंतर्राष्ट्रीय तमिल फिल्म पुरस्कार, सिनेमा एक्सप्रेस पुरस्कार और अन्य पुरस्कार और नामांकन जीते। वह कलैमामणि पुरस्कार की प्राप्तकर्ता भी हैं। उन्हें द टाइम्स ऑफ़ इंडिया द्वारा दक्षिण भारत की सर्वश्रेष्ठ अभिनेत्रियों में स्थान दिया गया है।


title: ज्योतिका

text: उन्होंने प्रियदर्शन द्वारा निर्देशित हिंदी फिल्म डोली साजा के रखना (1997) से बॉलीवुड में शुरुआत की। उन्होंने अपनी पहली तमिल फिल्म वाली (1999) और अपनी पहली तेलुगु फिल्म टैगोर (2003) में चिरंजीवी के साथ अभिनय किया। उन्हें अपना पहला फिल्मफेयर पुरस्कार वाली (1999) के लिए सर्वश्रेष्ठ महिला पदार्पण - दक्षिण के लिए फिल्मफेयर पुरस्कार के रूप में मिला। उन्हें कुशी (2000) के लिए फिल्मफेयर सर्वश्रेष्ठ तमिल अभिनेत्री पुरस्कार से सम्मानित किया गया, जिसके बाद कुशी (2000), पेराझगन (2004), चंद्रमुखी (2005), और मोझी, (2007) में उनके प्रदर्शन के लिए सफल फिल्मों की एक श्रृंखला को प्रमुखता मिली। बाद के तीन में उन्होंने सर्वश्रेष्ठ अभिनेत्री के लिए तमिलनाडु राज्य फिल्म पुरस्कार जीता।


title: ज्योतिका

text: ज्योतिका ने अपने करियर के चरम पर 11 सितंबर 2006 को तमिल अभिनेता सूर्या से शादी करने के बाद, कई सालों तक रिश्ते में रहने के बाद, और जिसके साथ उन्हें सात फिल्मों में जोड़ा गया था, उद्योग छोड़ दिया। उन्होंने फिल्म 36 वयाधिनिले (2015) में वापसी की, जहां उनके प्रदर्शन को मजबूत समीक्षा दी गई और उन्हें फिल्म के लिए सर्वश्रेष्ठ अभिनेत्री - दक्षिण के लिए फिल्मफेयर क्रिटिक्स अवार्ड मिला। 36 वायधिनिले की सफलता के बाद, वह मगलिर मट्टम (2017), नाचियार (2018), कैटरीन मोझी (2018), रातचासी (2019), पोनमाल वंधल (2020) जैसी महिला केंद्रित फिल्मों की एक श्रृंखला में दिखाई दीं और मुख्य महिला की भूमिका भी निभाई। मणिरत्नम की मल्टी-स्टारर चेका चिवंता वनम (2018) में भूमिका।


title: ज्योतिका

text: ज्योतिका का जन्म एक पंजाबी पिता और एक महाराष्ट्रीयन मां से हुआ था। उनके पिता चंदर सदाना, एक फिल्म निर्माता हैं और उनकी मां सीमा सदाना हैं। अभिनेत्री नगमा उनकी सौतेली बहन हैं।


title: ज्योतिका

text: उन्होंने अपनी स्कूली शिक्षा लर्नर्स एकेडमी, मुंबई में पूरी की। बाद में उन्होंने मुंबई के मीठीबाई कॉलेज में मनोविज्ञान में पढ़ाई की। उनकी एक बहन रोशनी (जन्म राधिका) और एक भाई सूरज भी हैं, जो प्रियदर्शन के लिए सहायक निर्देशक के रूप में काम कर रहे हैं।


title: ज्योतिका

text: ज्योतिका ने 11 सितंबर 2006 को अभिनेता सूर्या से शादी की, जिसके साथ उनकी सात फिल्मों में जोड़ी बनी; पूवेलम केट्टुपर, उइरिले कलांथथु, काखा काखा, पेराझगन, मायावी, जून आर और सिल्लुनु ओरु काधल। दंपति के दो बच्चे हैं, बेटी दीया (जन्म 10 अगस्त 2007) और बेटा देव (जन्म 7 जून 2010)।


title: एटा जिला

text: एटा ज़िला भारतीय राज्य उत्तर प्रदेश का एक ज़िला है। इसका ज़िला मुख्यालय एटा है। एटा ज़िला अलीगढ़ मंडल का एक भाग है। भारतीय राजमार्ग दूरी के आधार पर यह नई दिल्ली से 206 किमी दूर है।कानपुर से 221 किमी आगरा से 85 किमी अलीगढ से 70 किमी मैंनपुरी से 56 किमी फिरोजाबाद से 72 किमी इटावा से 100 किमी बरेली से 130 किमी है।


title: एटा जिला

text: यह कानपुर-दिल्ली राजमार्ग पर मध्य बिंदु है ऐतिहासिक रूप से, यह 1857 के विद्रोह का केंद्र बनने के लिए भी जाना जाता है। प्राचीन काल में, एटा को “आंथा” कहा जाता था जिसका मतलब है कि यादव समुदाय के लोगों की वजह से ‘आक्रामक रूप से जवाब देना’ है, जो बहुत आक्रामक हैं। यह तब था जब अगरगढ़ का राजा अपने 2 कुत्तों के साथ जंगल में शिकार कर रहा था। कुत्तों ने एक लोमड़ी को देखा और भौंकने शुरू कर दिया और उसका पीछा किया। लोमड़ी अपने आप को राजा के कुत्तों से बचाने की कोशिश कर रहा था लेकिन जब वह एटा पहुंच गई, तो लोमड़ी ने राजा के कुत्तों को बहुत आक्रामक प्रतिक्रिया दी।


title: एटा जिला

text: राजा लोमड़ी में व्यवहार परिवर्तन से हैरान था। इसलिए, उन्होंने सोचा कि इस जगह में कुछ ऐसा होना चाहिए जिसमें भाग लेने वाले लोमड़ी परिवर्तन रवैया बनाया गया था।


title: एटा जिला

text: इसलिए, इस जगह को नामित किया गया था, जिसे बाद में एटा के रूप में गलत माना गया। विद्या भारती की पुस्तक में एक और कहानी है, जो यहां खोए हुए व्यक्ति के कारण एटा का पुराना नाम ‘इंता’ कहता है। पानी की तलाश में, वह जमीन में खुदाई करता था और उसके जूते ने एक ईंट को मारा जो कि एन्टा नाम की ओर जाता है और बाद में यह शब्द एटा में बदल गया। एटा भी अपने यज्ञशाला के लिए बहुत प्रसिद्ध है जो गुरुकुल विद्यालय में स्थित है। यज्ञशाला को दुनिया का दूसरा सबसे बड़ा यज्ञशाला माना जाता है। एक ऐतिहासिक किला है जो अवगढ़ के राजा द्वारा बनाया गया था। आवगढ़ एक जगह है जो एटा से 24 किमी दूर है। एटा के पास भगवान शिव को समर्पित कैलाश मंदिर नामक एक ऐतिहासिक मंदिर भी है। अमीर खुसरो पटियाली, एटा में पैदा हुए थे और उर्दू के सबसे अच्छे कवियों में से एक माने जाते हैं।


title: एटा जिला

text: यह उत्तर प्रदेश का है,एटा जिला अलीगढ़ डिवीजन का हिस्सा है। बहुसंख्य आबादी यादव और लोधी हैं एनएच 91 इस जिले से गुजरता है। एटा के निकटतम जिला कासगंज,मैनपुरी,इटावा,फर्रुखाबाद,हाथरस, अलीगढ़ और आगरा से घिरा हुआ है।


title: एटा जिला

text: 2011 की नगणना के अनुसार एटा जिले की कुल जनसंख्या 1,761,152 है। यह लगभग गाम्बिया नामक देश अथवा अमेरिकी राज्य नेब्रास्का की कुल जनसंख्या के समान है। इस आधार पर इसको भारत में 272वें जिले का दर्जा प्राप्त है। जिले का जनसंख्या घनत्व है। 2001–2011 के दौरान यहाँ जनसंख्या वृद्धि दर 12.77 प्रतिशत रही। यहाँ लिंगानुपात 863 महिला प्रति 1000 पुरुष है और यहाँ साक्षरता दर 82.27% है।


title: एटा जिला

text: एटा सड़क और रेलवे द्वारा अच्छी तरह से जुड़ा हुआ है। यह राष्ट्रीय राजमार्ग 91 पर स्थित है। यहाँ तक आप आसानी से पहुँच सकते हैं।उत्तर प्रदेश रोडवेज बस यहाँ से सीधे दिल्ली, आगरा, अलीगढ़, कासगंज, फर्रुखाबाद मैनपुरी, एटावा, कानपुर, लखनऊ के लिए उपलब्ध है


title: एटा जिला

text: एटा जिला यूपी का तीसरा सबसे ज्यादा प्रति व्यक्ति आय वाला जिला है। यहां बड़े उद्योग नहीं हैं,लेकिन यहाँ कुछ कारखाने हैं। हिंदुस्तान यूनिलीवर लि।बड़े स्तर पर जलेसर में पीतल की ढलाई का काम चल रहा। एटा एक कृषि क्षेत्र है खेती इटा के लोगों का एक मुख्य रोजगार है।एटा की भूमि बहुत उपजाऊ है।


title: एटा जिला

text: यहां अल्ट्रा मेगा पावर प्लांट पर काम चल रहा है,एटा-मलवां नए रेल मार्ग पर काम चल रहा है,बजट 2017-2018 में रेलवे द्वारा एटा-कासगंज नया ट्रैक स्वीकृत,एटा मेडिकल कॉलेज पर काम चल रहा है,एटा सीवरेज पर काम चल रहा है,एटा-अलीगढ़ बाईपास पर काम चल रहा है,ज्यादातर सभी मुख्य सड़कें निर्माणाधीन हैं,एटा के कुछ सड़कें हाल ही में राष्ट्रीय राजमार्ग में जोड़े गए है।


title: सिस्टोस्कॉपी

text: सिस्टोस्कॉपी (Cystoscopy) (si-ˈstäs-kə-pē) मूत्रमार्ग (urethra) के माध्यम से की जाने वाली, मूत्राशय (urinary bladder) की एंडोस्कोपी है। यह सिस्टोस्कोप की सहायता से की जाती है।


title: सिस्टोस्कॉपी

text: नैदानिक सिस्टोस्कॉपी स्थानीय एनेस्थेसिया (local anaesthesia) के साथ की जाती है। शल्य-क्रियात्मक सिस्टोस्कॉपी प्रक्रिया के लिए कभी-कभी व्यापक एनेस्थेसिया (general anaesthesia) भी दिया जाता है।


title: सिस्टोस्कॉपी

text: सिस्टोस्कोप में दूरदर्शी (telescope) अथवा सूक्ष्मदर्शी (microscope) की तरह ही लेंस लगे होते हैं। ये लेंस चिकित्सक को मूत्रमार्ग की आतंरिक सतहों पर फोकस (संकेंद्रित) करने की सुविधा प्रदान करते हैं। कुछ सिस्टोस्कोप ऑप्टिकल फ़ाइबर (कांच का लचीला तार) का प्रयोग करते हैं जो उपकरण के अग्रभाग से छवि को दूसरे सिरे पर लगे व्यूइंग पीस (अवलोकन पीस) पर प्रदर्शित करते हैं। सिस्टोस्कोप एक पेन्सिल की मोटाई से लेकर 9 मिली मीटर तक मोटे होते हैं तथा इनके अग्रभाग पर प्रकाश स्रोत होता है। कई सिस्टोस्कोप में कुछ अतिरिक्त नलियां भी लगी होती हैं जो मूत्र सम्बन्धी समस्याओं के उपचार हेतु शल्य-क्रियात्मक प्रक्रियाओं के लिए आवश्यक उपकरणों का मार्ग-प्रदर्शन करती हैं।


title: सिस्टोस्कॉपी

text: सिस्टोस्कॉपी दो प्रकार की होती हैं - फ्लेक्सिबल तथा रिजिड - यह सिस्टोस्कोप के लचीलेपन के अंतर पर आधारित होती है।


title: सिस्टोस्कॉपी

text: फ्लेक्सिबल सिस्टोस्कॉपी दोनों लिंगों में स्थानीय एनेस्थेसिया की सहायता से की जाती है। आमतौर पर, एनेस्थेटिक के रूप में ज़ाईलोकेन जेल (xylocaine gel) (उदाहरण के लिए ब्रांड नाम इन्सटिलाजेल) का प्रयोग किया जाता है, इसे मूत्रमार्ग में डाला जाता है। रिजिड सिस्टोस्कॉपी भी सामान परिस्थितियों में की जा सकती है, परन्तु सामान्य रूप से यह व्यापक एनेस्थेसिया देकर, विशेष रूप से पुरुष मरीजों में प्रोब से होने वाले कष्ट के कारण, की जाती है।


title: सिस्टोस्कॉपी

text: यदि मरीज़ के मूत्रमार्ग में ऊपर की ओर कोई पथरी अटकी हो, चिकित्सक एक कहीं पतले स्कोप का प्रयोग कर के मूत्राशय से होकर मूत्रवाहिनियों (ureter) तक पहुंच सकता है, इस उपकरण को यूरेटेरोस्कोप कहते हैं।


title: सिस्टोस्कॉपी

text: चिकित्सक उस पथरी को देख कर उसे हटा कर एक तार के छोर पर लगी छोटी सी डलिया के द्वारा निकाल सकता है, जिसे यूरेटेरोस्कोप में एक अतिरिक्त नली के द्वारा डाला जाता है।


title: सिस्टोस्कॉपी

text: बड़ी पथरियों के लिए चिकित्सक यूरेटेरोस्कोप में अतिरिक्त नली के द्वारा एक लचीला तंतु, जिसमें लेज़र किरण होती है, के द्वारा उस पथरी को छोटे टुकड़ों में तोड़ देता है जो तब, मूत्र के द्वारा शरीर से बाहर निकल जाते हैं।


title: सिस्टोस्कॉपी

text: हालांकि चिकित्सक विशेष निर्देश देते हैं, परन्तु अधिकांश मामलों में, मरीज़ परीक्षण के बाद सामान्य रूप से भोजन तथा अपनी दैनिक गतिविधियां कर सकते हैं।


title: सिस्टोस्कॉपी

text: मरीजों को कभी-कभी परीक्षण से पहले मूत्र का नमूना देने को कहा जाता है जिससे उसमें संक्रमण का पता लगाया जा सके।


title: सिस्टोस्कॉपी

text: इन मरीजों को यह सुनिश्चित करना चाहिए कि वे एक पर्याप्त अवधि तक मूत्र त्याग न करें, जिससे कि वे परीक्षण से पहले इस समय मूत्र त्याग कर सकें.


title: सिस्टोस्कॉपी

text: मरीजों को अपने शरीर के निचले हिस्से को ढंकने वाले कपडे उतारने होते हैं, हालांकि कुछ चिकित्सक यह पसंद करते हैं कि मरीज़ अस्पताल का गाउन पहने और अपने शरीर के निचले हिस्से को रोगाणुहीन किये गए परदे से ढंक ले.


title: सिस्टोस्कॉपी

text: अधिकांशतः, मरीज़ को अपनी पीठ के बल लेट कर अपने घुटनों को फैलाना होता है। कभी कभी, मरीज़ को अपने घुटने उठाने भी पड़ सकते हैं। विशेष रूप से ऐसा तब किया जाता है जब उसका रिजिड सिस्टोस्कॉपी परीक्षण किया जा रहा हो। फ्लेक्सिबल सिस्टोस्कॉपी प्रक्रिया के दौरान मरीज़ लगभग हमेशा सचेत रहता है और उसके कष्ट को कम करने के लिए स्थानीय एनेस्थेसिया का प्रयोग किया जाता है। ऐसे मामलों में, जिनमें रिजिड सिस्टोस्कॉपी की आवश्यकता हो, मरीज़ को व्यापक एनेस्थेसिया देना असामान्य नहीं है, क्योंकि ऐसा, विशेष रूप से पुरुष मरीजों में, अधिक कष्टदायक हो सकता है।


title: सिस्टोस्कॉपी

text: एक डॉक्टर, नर्स या तकनीशियन मूत्रद्वार के आसपास का क्षेत्र साफ़ करके स्थानीय एनेस्थेसिया लगाता है। स्थानीय एनेस्थेसिया को ट्यूब से सीधे ही अथवा बिना सुई की सिरिंज की सहायता से लगाया जा सकता है। अक्सर, त्वचा की तैयारी हिबिटेन की सहायता से की जाती है।


title: सिस्टोस्कॉपी

text: ऐसे मरीज़ जिनकी यूरेटोस्कोपी की जानी हो, उन पर रीढ़ की हड्डी में लगाये जाने वाले अथवा व्यापक एनेस्थेसिया का प्रयोग किया जाता है।


title: सिस्टोस्कॉपी

text: चिकित्सक सिस्टोस्कोप के अग्रभाग को धीरे से मूत्रमार्ग में प्रवेश करा कर इसे दिशा निर्देशित करते हुए मूत्राशय तक ले जाते हैं। यह सम्पूर्ण प्रक्रिया पुरुषों में महिलाओं की अपेक्षा अधिक कष्टदायी होती है क्योंकि पुरुष मूत्रमार्ग अधिक लम्बा तथा संकरा होता है।


title: सिस्टोस्कॉपी

text: सिस्टोस्कोप से होकर एक रोगाणुहीन तरल पदार्थ (जल, नमकयुक्त जल अथवा ग्लाईसीन विलयन) प्रवाहित किया जाता है जिससे धीरे-धीरे मूत्राशय को भरा जा सके और तब वह फ़ैल कर चिकित्सक को मूत्राशय की दीवारों का बेहतर दृश्य प्रदान किया जा सके।


title: सिस्टोस्कॉपी

text: जब मूत्राशय अपनी क्षमता तक भरने लगता है तब मरीजों को विशिष्ट रूप से असुविधा होती है तथा मूत्रत्याग की इच्छा होने लगती है।


title: सिस्टोस्कॉपी

text: सिस्टोस्कोप को डालने से लेकर निकालने तक का समय कुछ मिनिटों का ही होता है, परन्तु यदि चिकित्सक वहां पथरी पाता है अथवा ऐसे मामलों में जहां बायोप्सी की आवश्यकता होती है, समय अधिक लग सकता है।


title: सिस्टोस्कॉपी

text: बायोप्सी लेने (ऊतकों का एक छोटा नमूना लेना जिसको सूक्ष्मदर्शी से जांचा जाता है) की क्रिया इस प्रक्रिया को लम्बी कर सकती है। अधिकांश मामलों में, तैयारी सहित संपूर्ण परीक्षण में लगभग 15 से 20 मिनट का समय लगता है।


title: सिस्टोस्कॉपी

text: परीक्षण के बाद, अक्सर रोगियों को मूत्रत्याग के समय जलन महसूस होती है तथा अक्सर उन्हें मूत्र में अल्प मात्रा में रक्त भी दिखाई पड़ता है। रिजिड उपकरणों का प्रयोग करते हुए की जाने वाली प्रक्रियाओं के परिणामस्वरुप मूत्र-सम्बन्धी असंयम तथा रिसाव, अज्ञात कारणों से मूत्रमार्ग को हुई क्षति के कारण होता है। कभी कभी, मरीजों के पेट के निचले भाग में दर्द होता है, जो मूत्राशय की मांसपेशियों की ऐंठन को दर्शाता है, परन्तु यह आमतौर से नहीं होता है।


title: सिस्टोस्कॉपी

text: हालांकि, हाल के रुझानों में ऐसे अभिरक्षक उपचारों (एंटीबायोटिक दवाओं को निवारक उपचार के रूप में देना, जहां संक्रमण का कोई चिन्ह न हो) को निरुत्साहित किया जाता है कयोंकि इनसे जीवाणुओं के एंटीबायोटिक दवाओं के प्रति प्रतिरोध क्षमता की दर बढ़ जाती है।


title: सिस्टोस्कॉपी

text: अनुकूलित हुआ है संख्या 01-4800, https://web.archive.org/web/20021002164707/http://www.niddk.nih.gov/health/kidney/pubs/cystoscopy/cystoscopy.htm पर जो कहता है, "दिस टेक्स्ट इज नॉट कॉपीराइटेड. " "द क्लियरिंगहॉउस इन्करेजेस यूज़र्स ऑफ़ दिस ई-पब टू डुप्लीकेट एंड डिस्ट्रिब्युट एज मेनी एज डिज़ायर्ड.""


title: डूंगर सिंह

text: डूंगर सिंह पाटोदा के ठाकुर उदय सिंह व जवाहर सिंह बठोट के ठाकुर दलेल सिंह के पुत्र थे ठाकुर डूंगर सिंह शेखावाटी ब्रिगेड में रिसालदार थे, शेखावाटी ब्रिगेड की स्थापना का उदेश्य शेखावाटी में शांति स्थापना के नाम पर शेखावाटी में पनप रहे ब्रिटिश सत्ता विरोधी विद्रोह को कुचल कर शेखावाटी के शासन में हस्तक्षेप करना था । वि॰सं॰1891 में सीकर के राव राजा रामप्रताप सिंह जी व उनके भाई भैरव सिंह के बीच अनबन चल रही थी, इस विग्रह के सहारे अंग्रेज सत्ता सीकर में अपने हाथ पैर फेलाने में लग गयी शेखावाटी की तत्कालीन परिस्थियों को भांपते ठाकुर डूंगर सिंह जी ने अपने कुछ साथियों सहित शेखावाटी ब्रिगेड से हथियार, उंट, घोड़े लेकर विद्रोह कर दिया और अंग्रेज शासित प्रदेशों में लूटपाट आतंक फेला दिया, इनके साथ अन्य विद्रोहियों के मिल जाने से अंग्रेज सत्ता आतंकित हो इन्हे पकड़ने के लिए उतेजित हो गयी शेखावाटी ब्रिगेड के साथ ही सीकर, जयपुर, बीकानेर, जोधपुर की सेनाएं इनके खिलाफ सक्रिय हो गयी। वि॰सं॰1895 में झदवासा गावं के भैरव सिंह गौड़ जो इनका निकट संम्बन्धी था को अंग्रेजो ने आतंक व लोभ दिखा कर डूंगर सिंह को पकड़वाने हेतु सहमत कर लिया, भैरव सिंह ने छल पूर्वक डूंगर सिंह को अंग्रेजों के हाथों पकड़वा दिया और अंग्रेजों ने डूंगर सिंह को आगरा के लालकिले की जेल में बंद कर दिया इस छलाघात से डूंगर सिंह के साथियों में भयंकर रोष भड़क उठा और आगरा के किले पर आक्रमण की योजना बना ली गयी। योजनानुसार लोठू निठारवाल व सावंता मीणा ने आगरा जाकर साधू के बेश में गुप्त रूप से किले अन्तः बाह्य जानकारी हासिल की।


title: डूंगर सिंह

text: वि॰सं॰ 1903 में ठाकुर जवाहर सिंह के नेतृत्व में बारात का बहाना बना कर कोई चार पांच सों वीर योधावों ने आगरा प्रस्थान किया। लोटिया जाट, सावंत मीणा को आगरा जेल की जानकारी लेने के लिए आगरा भेजा गया था। सारी जानकारी इकट्ठा करने के बाद जवाहर सिंह, ठाकुर भक्तवर सिंह, ठाकुर खुमान सिंह लोदसर, कान सिंह, उजीन सिंह, जोर सिंह खरिया, हुकुम सिंह सिंगरावत, लोटिया जाट, सावंत मीणा और कुछ अन्य बिदावत और लद्दाखी ठाकुरों को कुछ 200-300 सैनिकों के साथ बनाया गया. वे दूल्हे के मामा की मौत के बहाने 15 दिन तक आगरा जेल के पास रहे। अंतिम दिन मुहर्रम के अवसर पर उन्होंने जेल पर हमला किया और डूंगर सिंह और अन्य कैदियों को मुक्त कर दिया। इस हमले में भक्तवर सिंह श्यामगढ़, उजीन सिंह मीनागना और महदू चारण की जान चली गई। इस साहसिक कार्य से अंग्रेज सत्ता स्तब्ध रह बौखला गयी और इन वीरों को पकड़ हेतु राजस्थान के राजाओं को सक्त आदेश भेज दिए।


title: डूंगर सिंह

text: आगरा किले की विजय के कुछ दिन बाद रामगढ के सेठ अनंतराम घुरामल पोधार से 15000 रूपए की सहायता प्राप्त कर ऊंट घोड़े व शस्त्र खरीदकर राजस्थान के मध्य नसीराबाद की सैनिक छावनी पर आक्रमण कर लुट लिया व अंग्रेज सेना के तम्बू व समान जला दिए, व लुट के 27000 रुपये शाहपुरा राज्य के प्रसिद्ध देवी मंदिर धनोप में चडा दिया, इस घटना के बाद विचलित होकर कर्नल जे. सदर्लेंड ने कपतान शां, डिक्सन मेजर फार्स्तर के नेत्रत्व में अंग्रेज सेना व बीकानेर की सेना हरनाथ सिंह व जोधपुर की सेना मेहता विजय सिंह व ओनाड़ सिंह के नेत्रत्व में डूंगर सिंह को पकड़ने भेजी गयी घद्सीसर गावं में दौनों पक्षों के घमासान युद्ध हुआ जिसमे स्वतंत्रता प्रेमी योधा शासकिये सेना के घेरे में फंस गए, ठाकुर हरनाथ सिंह व कपतान शां के विश्वास, आग्रह और नम्र व्यहार से आशवस्त हो जवाहर सिंह ने आत्मसमर्पण कर दिया, बाद में बीकानेर के राजा रतन सिंह जी जवाहर सिंह जी को अंग्रेजों से छुड़वाकर ससम्मान बीकानेर ले आये।


title: डूंगर सिंह

text: ठाकुर डूंगर सिंह घड़सीसर के सैनिक घेरे से निकल कर जैसलमेर की ओर चले गए लेकिन शासकीय सेनाओं ने जैसलमेर के गिरदादे गावं के पास मेडी में फिर जा घेरा दिन भर की लड़ाई के बाद ठाकुर प्रेम सिंह व निम्बी ठाकुर आदि के कठिन प्रयास से मरण का संकल्प त्याग कर डूंगर सिंह ने आत्मसमर्पण कर दिया, डूंगर सिंह को जोधपुर के किले में ताजिमी सरदारों की भांति नजर कैद की सजा मिली और उसी अवस्था में उनका देहांत हो गया इस प्रकार राजस्थान में भारतीय स्वतंत्रता का सशस्त्र आन्दोलन वि॰सं॰ 1904 में ही समाप्त हो गया लेकिन मातृ-भूमि की रक्षार्थ लड़ने वालों की कभी मृत्यु नहीं होती उनका नाम हमेशा आदर से लिया जाता है


title: देवबन्द

text: देववन्द (Deovand) भारत के उत्तर प्रदेश राज्य के सहारनपुर ज़िले में स्थित एक नगर है। यह दिल्ली से लगभग 150 किमी दूर है और सहारनपुर और मुज़फ़्फ़रनगर के बीच स्थित है। सहारनपुर से यह 52 किमी और मुज़फ़्फ़रनगर से 24 किमी दूर है।


title: देवबन्द

text: देवबंद एक प्रागैतिकहासिक नगर है, जिसकी कहानी मानव सभ्यता के अतीत से शुरु होती है। देवबंद में त्रिपुर बाला सुंदरी देवी का मंदिर भी है माँ त्रिपुरा बल सुंदरी देवी मंदिर के द्वार पर लगा शिलालेख अज्ञात काल का कहा जाता है इसको आज तक नहीं पढ़ा जा सका है देवबंद के बारे में यह प्रसिद्ध है कि यहाँ घने जंगल थे और छोटी छोटी झोपड़िया थी देवबंद में राधावल्लभ का ऐतिहासिक मंदिर भी है।


title: देवबन्द

text: सन् 1857 के प्रथम भारतीय स्वतंत्रता संग्राम के बाद यहाँ मदरसा दारुल उलूम देवबंद की स्थापना हुई जो प्रसिद्ध है। विभाजन के बाद पंजाबी समुदाय और सिक्ख समुदाय के लोग भी देवबंद में आकर बस गए। पंजाबी समुदाय की तादाद कम है और सिक्खों की तादाद तो बस गिनती की ही है। रेलवे रोड पर एक गुरूद्वारा भी है।


title: देवबन्द

text: ईसाईयों की गिनती बहुत थोड़ी है। सभी लोग एक दूसरे के साथ सद्भावना के साथ रहते हैं और एक दूसरे की ख़ुशी और ग़म में शिरकत भी करते हैं।


title: रामेश्वरम द्वीप

text: रामेश्वरम द्वीप (Rameswaram Island) या पाम्बन द्वीप (Pamban Island) भारत के तमिल नाडु राज्य में स्थित एक द्वीप है। यह भारत की मुख्यभूमि से श्रीलंका तक विस्तारित राम सेतु शृंखला का दूसरा सबसे बड़ा द्वीप है, और प्रशासनिक रूप से तमिल नाडु के रामनाथपुरम ज़िले की रामेश्वरम तालुका में आता है। इस द्वीप पर स्थित रामेश्वरम एक प्रमुख हिन्दू तीर्थस्थल है।


title: रामेश्वरम द्वीप

text: रामेश्वरम द्वीप पर रामेश्वरम के समीप कुछ छोटे पहाड़ हैं, जिनमें से सबसे ऊँचा गंधमादन पर्वत कहलाता है। मान्यता है कि इसी के शिखर पर खड़े होकर श्रीराम ने लंका का द्वीप देखा था और भारत से श्रीलंका तक एक पत्थरों का सेतु बनाने का विचार बनाया। यहाँ स्थित एक मंदिर इसी स्मृति पर आधारित है।


title: रामेश्वरम द्वीप

text: रामेश्वरम द्वीप का अधिकांश भाग श्वेत रेत से ढका हुआ है और उसपर कृषि नहीं करी जा सकती। नारियल और ताड़ द्वीप पर बिखरे हुए हैं और अंजीर व यूकलिप्टस भी मिलते हैं। छोटे झाड़ भी तट के साथ उगे हुए हैं।


title: बस

text: बस () सड़क पर चलाया जाने वाला एक वाहन है, जिसे यात्रियों को लाने ले जाने के लिए इस्तेमाल किया जाता है। बस में यात्रियों की संख्या अधिकतम 300 के आसपास हो सकती है। बस कई तरह के होते हैं, जिसमें सबसे आम एक-छत वाली बस होती है, और अधिक लोगों को ले जाने के लिए दोहरी-छत वाली बस का इस्तेमाल किया जाता है। अधिक दूरी तय करने वाली बसों में कोच का भी इस्तेमाल किया जाता है। कुछ जगहों पर बस ड्राइवर को बस चलाने के लिए सामान्य ड्राइवर लाइसेंस के अलावा भी एक और विशेष लाइसेंस लेना पड़ता है।


title: बस

text: आज दुनियाभर में बसें परिवहन का सबसे सरल व लोकप्रिय माध्यम हैं। तरह तरह की आरामदायक और सुविधासंपन्न बसें दुनिया के विभिन्न शहरों में इधर से उधर भागती दिखाई देती हैं, लेकिन क्या आप जानते हैं कि फिलहाल पेट्रोल और डीजल से चलने वाली बसें पहले भाप से चला करती थीं। दरअसल 1831 में ब्रिटेन के गोर्डन ब्रान्ज ने 20 सितंबर के दिन भाप से चलने वाली पहली बस बनाई थी । धीमी गति से चलने वाली इस बस में एक वक्त में 30 यात्री सवारी कर सकते थे।


title: काव्य नाटक

text: काव्य-नाट्य, नाटक और काव्य की एक मिली-जुली विधा है। इसमें काव्य और नाटक दोनों के तत्वों का समन्वय रहता है। हिंदी में इस विधा को गीति-काव्य, काव्य-नाटक, दृश्य-काव्य आदि कई नामों से पुकारा जाता है। आज काव्य भी छन्द मुक्त होकर नाटक के समीप आ गया है। डॉ॰ दशरथ ओझा इसे ‘गीति-नाट्य’ ‘गीति-रूपक’, ‘काव्य-रूपक, संगीत रूपक’, ‘गीति-नाटक के पर्याय के रूप में प्रयुक्त करते हैं। सर्वाधिक उपयुक्त नाटक काव्य नाटक है। डी. एस. इलियट, वैष्ठ एच. क्लार्क, जे. इसाक. जी. फ्रीडले, सी. इसल. एच. सी. बार्कर आदि ने काव्य-नाटक विधा को ‘‘Poetic Drama’’ कहा है। भारत-भूषण का ‘अग्रिलीक’ प्रकाश दीक्षित का ‘टयु’ धर्मवीर भारती का ‘अंधा-युग’ काव्य-नाटक ही है।


title: काव्य नाटक

text: ‘‘वह न तो हर तरफ से बन्द नाटक है और न ही नाटकीय कविता यह एक ऐसा नाटक होता है जो विषय-वस्तु और स्वरूप विधान दोनों में ही पूर्णरूप से काव्यात्मक एवं नाटकीय होता है। दूसरे शब्दों में कविता के लिए पूर्णतया आयोजित सौन्दर्य और विचारात्मकता से युक्त पद्य में एक अभिनय नाटक होता है। सच्चा काव्य-नाटक केवल छन्दोवद्धता से ही भरा-पुरा नहीं होता, बल्कि इसमें पद्य नाटककार की वस्तु व्यंजना के लिए अनिवार्य एवं अपरिहार्य अंग बनकर आता है।


title: काव्य नाटक

text: उपर्युक्त परिभाषा से स्पष्ट है कि काव्य-नाटक काव्यात्मक और रूपकत्व का संगम होता है। इसमें काव्य-जीवन के राग-तत्त्व बड़ी स्पष्टता से उभरकर आते हैं। नाटक तत्त्व इसका ब्राह्म-स्वरूप निर्मित करता है। नाटक-तत्त्व कथानक का निर्माण करता है घटनाएँ देता है, संघर्ष देता है, पात्रों की सृष्टि करता है और काव्य तत्त्व इमसें अनुभूतियों का दान देता है। उपर्युक्त विश्लेषण के अनुसार काव्य-नाटक के तत्त्व निम्नलिखित हैं--


title: काव्य नाटक

text: 1. अन्तर्जीवन-काव्य-नाटक की विषय-वस्तु मनुष्य के तीव्र मनोभाव अथवा भावात्मक सत्य पर केंद्रित रहती है। काव्य-नाटक का केन्द्रीय तत्त्व मानव का अन्तर्जीवन है। काव्य-नाटक सामान्य तथा बहिर्जीवन की उपेक्षा कर सीधे मानव-जीवन की गहराइयों तक पहुँचने की चेष्टा करता है।


title: काव्य नाटक

text: 2.बहिर्जीवन-काव्य-नाटक में बहिर्जीवन का वर्णन गौण ही रहता है। इसमें अन्तर्जीवन के अंकन के द्वारा ही बहिर्जीवन की व्यंजना होती है। ‘अन्तर्जीवन के काव्यात्मक प्रतिपादन के द्वारा ही बहिर्जीवन की सशक्त अभिव्यंजना होती है।


title: काव्य नाटक

text: विषय वस्तु—विषय वस्तु के गठन में नाटकीय कौतूहल प्रारम्भ से लेकर अन्त तक बना रहता है। कथानक में वर्णात्मकता के स्थान पर भाव व्यंजना का महत्त्व रहता है। भावान्वित पूर्णरूप से बनी रहती है।


title: काव्य नाटक

text: 4. वैयक्तिकता—काव्य-नाटक में वैयक्तिक भावात्मक स्थितियों का निरूपण रहता है। अतिशय वैयक्तिकता भी नहीं होनी चाहिए। व्यक्तिगत भावना के निरूपण के साथ में वास्तविकताओं की भी अभिव्यक्ति होनी चाहिए।


title: काव्य नाटक

text: 5. पौराणिक तथा ऐतिहासिक कथाएँ—काव्य-नाटक में कथावस्तु पौराणिक तथा ऐतिहासिक गौरव-गाथाओं के क्षेत्र से ली जाती है। रोनाल्ड पोकॉक के अनुसार काव्य-नाटक की सशक्त शैली में निम्नलिखित तीन प्रमुख विशेषताएँ मानी हैं—


title: काव्य नाटक

text: 6. आधुनिक जीवन---आधुनिक काव्य-नाटकों में पौराणिक अथवा ऐतिहासिक पृष्ठभूमि में समसामयिक समस्याओं को प्रस्तुत किया जाता है। धर्मवीर भारती, भारत-भूषण अग्रवाल आदि ने पौराणिक कथाओं के आधुनिक जीवन को अपने काव्य-नाटकों में सफलता से अंकित किया है।


title: काव्य नाटक

text: 7. चरित्र-निर्माण—काव्य-नाटक में पात्रों के मानसिक संघर्ष के चित्रण को विशेष महत्त्व दिया जाता है। काव्य-नाटक में पात्रों की संख्या कम होती है। पात्र प्रतीक मात्र न होकर सजीव व्यक्तित्व वाले होते हैं। काव्य-नाटक में पात्रोंकी सृष्टि भावमय होती है। वह भावमय सृष्टि इस प्रकार करता है कि पात्र वास्तविक जीवन की अभिव्यक्ति में समर्थ होते हैं। ‘अग्निलीक’ में सीता और ‘मृत्यु’ हमारे सामने वास्तविक मनुष्य के ही रूप में आते हैं।


title: काव्य नाटक

text: 8. कथोपकथन—काव्य-नाटक में संवाद छन्दात्मक पदों या मुक्त-छन्द कविता में होते हैं। संवाद पात्रों की मानसिक उथल-पुथल एवं अनुभूतियों को उभारते हैं। कथोपथनों में पद्य-योजना पात्रों की प्रकृति और चरित्रगत विशेषताओं को स्पष्ट करती है। काव्य-नाटक में अभिव्यक्ति संवादों ही के माध्यम से होती है।


title: काव्य नाटक

text: 9. भाषा-शैली—काव्य-नाटक की भाषा शैली में छन्द-विधान, बिम्ब-विधान, प्रतीक विधान और चित्रोमय भाषा-विधान आवश्यक है। काव्य-नाटक में मुक्त छन्द का प्रयोग होता है। धर्मवीर भारती, भारत-भूषण अग्रवाल सिद्धार्थ कुमार प्रकाश दीक्षित आदि ने अपने काव्य नाटकों में मुक्त छन्द ही का प्रयोग किया है। काव्य-नाटक में काव्य-चित्रों, प्रतीकों एवं रूपकों की सहायता से सूक्ष्म भावों की अभिव्यक्ति होती है। माला प्रवाह, छन्दमयता और लय-पूर्णता के कारण बिम्ब अथवा चित्र अधिक तीव्र और स्पष्ट हो जाता है।


title: अक्तूबर समाजवादी क्रांति

text: रूस की महान अक्टूबर समाजवादी क्रांति (रूसी: Великая Октябрьская социалистическая революция, वेलीकया ओक्त्याब्र्स्कया सोत्सिअलिस्तीचेस्कया रेवोल्यूत्सिया) - सन् 1917 में रूस में हुई क्रांति, जिस के फल्स्वरूप रूसी रोमानोव वंश की तीन सौ साल की राजशाही का अंत हुआ और संसार के इतिहास में मज़दूरों और किसानों का पहला राज्य - सोवियत संघ (रूसी में СССР) की स्थापना हुई।


title: अक्तूबर समाजवादी क्रांति

text: सन् 1917 की फ़रवरी में रूस में पूँजीवादी क्रांति हुई और रूसी राजसत्ता अस्थायी सरकार के, पूँजीवादी अधिनायकत्व की उस संस्था के हाथ में आ गई जिस ने रूसी राज्य की शासन-मशीन को क़ाबू में कर लिया था।


title: अक्तूबर समाजवादी क्रांति

text: राजनीतिक संग्राम के क्षेत्र में रूसी मज़दूर-वर्ग के हितों को लेनिन की बोल्शेबिक-पार्टी व्यक्त करती थी। ज़ारशही शासन के विरुद्ध की लडा़इयों में उस के नेतृत्व में पेत्रोग्राद (1924 से लेनिनग्राद, 1991 से सेंट पीटर्सबर्ग) के मज़दूर सोवियतों (रूसी: совет - परिषद्) की स्थापना करने लगे जिन में शुरू से ही वे सिपाही भी भाग लेते थे जो असल में फ़ौजी पोशाक पहने हुए किसान थे।


title: अक्तूबर समाजवादी क्रांति

text: रूसी मज़दूर-वर्ग ने जल्दी से ट्रेड-यूनियनों को क़ायम किया, बिना हुक्म के आठ घंटे का काम का दिन लागू किया और क्रांति की रक्षा के लिए लाल गार्ड की स्थापना की।


title: अक्तूबर समाजवादी क्रांति

text: सर्वहारा और किसान-जनता के क्रांतिकारी जनवादी अधिनायकत्व की संस्था पेत्रोग्राद सोवियत, जिस का देश भर में स्थापित बहुत सोवियतें साथ दे रही थीं, कोई राजसत्ता तो न थी, लेकिन हथियारबंद जनता उस का समर्थन कर रही थी और वास्तव में अधिकार उसी के हाथ में था।


title: अक्तूबर समाजवादी क्रांति

text: इस तरह फ़रवरी की क्रांते ने दोहरा शासन क़ायम कर के नये क्रांति-संग्रामों का बीज ख़ुद ही बोया। इन क्रांति-संग्रामों की अनिवार्यता इसी बात से निश्चित थी कि संग्राम करते हुए वर्गों में से कोई भी फ़रवरी क्रांति के फलों से संतुष्ट न था।


title: अक्तूबर समाजवादी क्रांति

text: अप्रैल सन् 1917 में लेनिन के रूस लौटने पर जनवादी क्रांति को समाजवादी क्रांति में बदल देने की साफ़ योजना बोल्शेविक पार्टी को प्राप्त हुई।


title: अक्तूबर समाजवादी क्रांति

text: अक्टूबर तक देश में आम राजनीतिक संकट और गंभीर हो उठा। लडा़ई के फलस्वरूप जिसे अस्थायी सरकार ने जारी रखा देश अकाल तथा विनाश की ओर बढ़ रहा था। मज़दूर वर्ग पूँजीवादी वर्ग के विरुद्ध और अधिक दृढ़ता से संग्राम चला रहा था। पेत्रोग्राद और मास्को को सोवियतें तथा देश के कई दूसरे औद्योगिक केंद्रों की सोवियतें बोल्शेविक हो गई थीं। सरकार से ज़मीन न पा कर किसानों ने बोल्शेविकों के आह्वान पर चलते हुए ख़ुद ही ज़मीन पर क़ब्ज़ा करना शुरू कर दिया। मुख्य मोर्चों और देश के भीतर स्थित नगर-सेनाओं के बहुत से सिपाही जो जनता-विरोधी हितों के लिए होनेवाली लड़ाई से ख़ास तौर से थक गये थे, बोल्शेविकों की तरफ़ चले आये।


title: अक्तूबर समाजवादी क्रांति

text: मज़दूर वर्ग की अगुआई में अधिकांश जनता के समर्थन का सहारा लेकर बोल्शेविकों ने लेनिन के नेतृत्व में हथियारबंद विद्रोह के लिए लोगों का खुला आह्वान किया।


title: अक्तूबर समाजवादी क्रांति

text: सन् 1917 के अक्टूबर की 24 तारीख़ को लेनिन स्मोल्नी इंस्टीट्यूट-भवन में पहुँचे। लाल गार्ड के सैनिक तथा मिलों और कार्ख़ानों के प्रतिनिधि हिदायतें पाने के लिए हर जगह से यहाँ आये। सर्वहारा-विद्रोह के प्रधान कार्यालय - सैनिक क्रांति-समिति की बैठक तीसरी मंज़िल पर बराबर चल रही थी। स्मोल्नी पहुँचते ही लेनिन ने विद्रोह का सीधा संचालन अपने हाथ में ले लिया। जल्दी ही मोटरों और साइकिलों पर संदेशवाहक निकल पडे़ और राजधानी के कारख़ानों, मुहल्लों और फ़ौजी दलों में सैनिक क्रांति-समिति के हुक्म पहुँचाने लगे।


title: अक्तूबर समाजवादी क्रांति

text: पेत्रोग्राद के सर्वहारा और रेजीमेंटें काम करने लगे। फ़ौजी चौकियों और सरकारी दफ़्तरों पर क़बज़ा किया जाने लगा। 25 अक्टूबर की सुबह तक नेवा नदी पर के सभी पुल, केंद्रीय टेलीफ़ोन-स्टेशन, तारघर, पेत्रोग्राद समाचार-समिति, रेडियो-स्टेशन, रेलवे-स्टेशन, बिजलीघर, बैंक और दूसरे महत्त्वपूर्ण कार्यालय नौसैनिकों, लाल गार्डवालों और सिपाहियों के क़ब्ज़े में आ गये। शीत-महल जिस में अस्थायी सरकार बैठी थी और फ़ौजी इलाक़े के मुख्य कार्यालय को छोड़ कर बाक़ी सारा शहर हथियारबंद सर्वहारा और क्रांतिकारी सैनिकों के हाथों में आ चुका था। शीत-महल पर जल्दी ही क़ब्ज़ा करने के लिए नौसैनिकों, लाल गार्डवालों और सिपाहियों को लेनिन बढा़वा देता रहा। विद्रोह वास्तव में विजयी हो चुका था।


title: अक्तूबर समाजवादी क्रांति

text: सुबह को सैनिक क्रांति-समिति ने लेनिन की लिखी "रूस के नागरिकों के नाम" ऐतिहासिक अपील का प्रकाशन किया। इस में आम जनता को यह ख़बर दी गयी थी कि अस्थायी सरकार का तख़्ता उलट दिया गया है और राजसत्ता पेत्रोग्राद के सर्वहारा और नगर-सेना की अगुआई करनेवाली सैनिक क्रांति-समिति के हाथों में आ गई है। पेत्रोग्राद में क्रांति की विजय की ख़बर तार द्वारा रूस के कोने-कोने में और सभी मोर्चों पर पहुँचाई गई। दिन के समय लेनिन ने पेत्रोग्राद नगर-सोवियत की असाधारण बैठक में सोवियत शासन के कर्त्तव्यों पर भाषण दिया। इस भाषण के ऐतिहासिक शब्द थे: "मज़दूरों और किसानों की क्रांति ... कामयाब हो गई है।.."


title: अक्तूबर समाजवादी क्रांति

text: 26 अक्टूबर की सुबह के 5 बजे सोवियतों की दूसरी अखिल रूसी कांग्रेस के अधिवेशन में यह ख़बर सुनायी गई कि अस्थायी सरकार के आख़िरी क़िले - शीत-महल पर क़ब्ज़ा कर लिया गया है। केंद्र में और दूसरे स्थानों पर राज्यशासन सोवियतों के हाथों में आ गया है।


title: पीसा

text: यह इटली का एक प्रमुख नगर है। यह टस्कनी प्रदेश की राजधानी है। मध्य ऐतिहासिक काल तक यह नगर समुद्रतट पर स्थित था, परंतु आरनी नदी द्वारा मुहाने पर अवसादों के निरंतर संचय से समुद्र पीछे हट गया है। यह महत्वपूर्ण औद्योगिक केंद्र है। यहाँ के मुख्य उद्योग धंधे हैं रेल का सामान, मोटरसाइकिल, बाईसिकिल, सूती वस्त्र, काँच तथा मिट्टी के बरतन, औषधियाँ, मकरोनी तथा दियासलाई बनाना। यह नगर संगमरमर की मूर्तियों के निर्माण के लिए प्रसिद्ध है तथा यहाँ रोमन एवं गोथिक वास्तुकला की सुंदर कृतियाँ मिलती हैं। महान गणितज्ञ तथा वैज्ञानिक गैलीलिओ का यह जन्मस्थान है। यहाँ विश्वप्रसिद्ध लीनिंग टावर ऑव पीज़ा अर्थात् पीज़ा की झुकी मीनार है, जो 179 फुट ऊँची है तथा लंब से लगभग 4 डिग्री झुकी हुई है। मीनार में आठ मंजिलें हैं।


title: गण संघ देश (प्राचीन भारत)

text: गणसंघ (संस्कृत: गणसंघ, "समूह की सभा") या गणराज्य ( "समानता की सरकार"), प्राचीन भारत के वे अनेक गणतांत्रिक अथवा अल्पतंत्रिक जनपद या राज्य थे जिनका बोध अनेक प्राचीन साहित्यों में पाया जाता है। कई बौद्ध, हिन्दू और अन्य संस्कृत साहित्यों में इनका ज़िक्र है।


title: गण संघ देश (प्राचीन भारत)

text: सामान्यतः इन का राजनैतिक संरचना किसी विशेष कुल या गोत्र की अल्पतंत्र(उदाहरण: शाक्य गणराज्य) या अनेक गोत्रों के महासंघ के रूप की हुआ करती थी(उदाहरण:कोली गणराज्य)।


title: गण संघ देश (प्राचीन भारत)

text: प्राचीन काल में दो प्रकार के राज्य कहे गए हैं। एक राजाधीन और दूसरे गणधीन। राजाधीन को एकाधीन भी कहते थे। जहाँ गण या अनेक व्यक्तियों का शासन होता था, वे ही गणाधीन राज्य कहलाते थे। इस विशेष अर्थ में पाणिनि की व्याख्या स्पष्ट और सुनिश्चित है। उन्होंने "गण" को "संघ" का पर्याय कहा है ("संघोद्धौ गणप्रशंसयो" :, अष्टाध्यायी 3,3,86)।


title: गण संघ देश (प्राचीन भारत)

text: भारतवर्ष में लगभग एक सहस्र वर्षों (600 सदी ई. पू. से 4 थी सदी ई.) तक गणराज्यों के उतार चढ़ाव का इतिहास मिलता है। उनकी अंतिम झलक गुप्त साम्राज्य के उदय काल तक दिखाई पड़ती है। समुद्रगुप्त द्वारा धरणिबंध के उद्देश्य से किए हुए सैनिक अभियान से गणराज्यों का विलय हो गया। अर्वाचीन पुरातत्व के उत्खनन में गणराज्यों के कुछ लेख, सिक्के और मिट्टी की मुहरें प्राप्त हुई हैं। विशेषत: विजयशाली यौधेय गणराज्य के संबंध की कुछ प्रमाणिक सामग्री मिली है। (वा. श्. अ.)


title: गण संघ देश (प्राचीन भारत)

text: भारतीय इतिहास के वैदिक युग में जनों अथवा गणों की प्रतिनिधि संस्थाएँ थीं विदथ, सभा और समिति। आगे उन्हीं का स्वरूपवर्ग, श्रेणी पूग और जानपद आदि में बदल गया। गणतंत्रात्मक और राजतंत्रात्मक परंपराओं का संघर्ष जारी रहा। गणराज्य नृपराज्य और नृपराज्य गणराज्य में बदलते रहे। ऐतरेय ब्राह्मण के उत्तरकुल और उत्तरमद्र नामक वे राज्य----जो हिमालय के पार चले गए थे-----पंजाब में कुरु और मद्र नामक राजतंत्रवादियों के रूप में रहते थे। बाद में ये ही मद्र और कुरु तथा उन्हीं की तरह शिवि, पांचाल, मल्ल और विदेह गणतंत्रात्मक हो गए।


title: गण संघ देश (प्राचीन भारत)

text: महाभारत में दिए गए उल्लेख के अनुसार, महाभारत युग में अंधकवृष्णियों का संघ गणतंत्रात्मक था। साम्राज्यों की प्रतिद्वंद्विता में भाग लेने में समर्थ उसके प्रधान, कृष्ण, महाभारत की राजनीति को मोड़ देने लगे। पाणिनि (ईसा पूर्व पाँचवीं-सातवीं सदी) के समय सारा वाहीक देश (पंजाब और सिंध) गणराज्यों से भरा था। महावीर और बुद्ध ने न केवल ज्ञात्रिकों और शाक्यों को अमर कर दिया वरन् भारतीय इतिहास की काया पलट दी। उनके समय में उत्तर पूर्वी भारत गणराज्यों का प्रधान क्षेत्र था और लिच्छवि, विदेह, शाक्य, मल्ल, कोलिय, मोरिय, बुली और भग्ग उनके मुख्य प्रतिनिधि थे। लिच्छवि अपनी शक्ति और प्रतिष्ठा से मगध के उदीयमान राज्य के शूल बने। पर वे अपनी रक्षा में पीछे न रहे और कभी तो मल्लों के साथ तथा कभी आस पास के अन्यान्य गणों के साथ उन्होंने संघ बनाया जो बज्जिसंघ के नाम से विख्यात हुआ। एक उल्लेख के अनुसार,अजातशत्रु ने अपने मंत्री वर्षकार को भेजकर उन्हें जीतने का उपाय बुद्ध से जानना चाहा। मंत्री को, बुद्ध ने आनंद को संबोधित कर अप्रत्यक्ष उत्तर दिया-----"आनंद! जब तक वज्जियों के अधिवेशन एक पर एक और सदस्यों की प्रचुर उपस्थिति में होते हैं; जब तक वे अधिवेशनों में एक मन से बैठते, एक मन से उठते और एक मन से संघकार्य संपन्न करते हैं; जब तक वे पूर्वप्रतिष्ठित व्यवस्था के विरोध में नियमनिर्माण नहीं करते, पूर्वनियमित नियमों के विरोध में नवनियमों की अभिसृष्टि नहीं करते और जब तक वे अतीत काल में प्रस्थापित वज्जियों की संस्थाओं और उनके सिद्धांतों के अनुसार कार्य करते हैं; जब तक वे वज्जि अर्हतों और गुरु जनों का संमान करते हैं, उनकी मंत्रणा को भक्तिपूर्वक सुनते हैं; जब तक उनकी नारियाँ और कन्याएँ शक्ति और अपचार से व्यवस्था विरुद्ध व्यसन का साधन नहीं बनाई जातीं, जब तक वे वज्जिचैत्यों के प्रति श्रद्धा और भक्ति रखते हैं, जब तक वे अपने अर्हतों की रक्षा करते हैं, उस समय तक हे आनंद, वज्जियों का उत्कर्ष निश्चित है, अपकर्ष संभव नहीं"। गणों अथवा संघों के ही आदर्श पर स्थापित अपने बौद्ध संघ के लिए भी बुद्ध ने इसी प्रकार के नियम बनाए। जब तक गणराज्यों ने उन नियमों का पालन किया, वे बने रहे, पर धीरे धीरे उन्होंने भी राज की उपाधि अपनानी शरू कर दी और उनकी आपसी फूट, किसी की ज्येष्ठता, मध्यता तथा शिष्यत्व न स्वीकार करना, उनके दोष हो गए। संघ आपस में ही लड़ने लगे और राजतंत्रवादयों की बन आई। तथापि गणतंत्रों की परंपरा का अभी नाश नहीं हुआ। पंजाब और सिंध से लेकर पूर्वी उत्तर प्रदेश और बिहार तक के सारे प्रदेश में उनकी स्थिति बनी रही।


title: गण संघ देश (प्राचीन भारत)

text: चौथी सदी ईसवी पूर्व में मक्दूनियाँ के साम्राज्यवादी आक्रमणकार सिकंदर को, अपने विजय में एक एक इंच जमीन के लिए केवल लड़ना ही नहीं पड़ा, कभी कभी छद्म और विश्वासघात का भी आश्रय लेना पड़ा। पंजाबी गणों की वीरता, सैन्यकुशलता, राज्यभक्ति, देशप्रेम तथा आत्माहुति के उत्साह का वर्णन करने में यूनानी इतिहासकार भी न चूके। अपने देश के गणराज्यों से उनकी तुलना और उनके शासनतंत्रों के भेदोपभेद उन्होंने समझ बुझकर किए। कठ, अस्सक, यौधेय, मालव, क्षुद्रक, अग्रश्रेणी क्षत्रिय, सौभूति, मुचुकर्ण और अंबष्ठ आदि अनेक गणों के नरनारियों ने सिकंदर के दाँत खट्टे कर दिए और मातृभूमि की रक्षा में अपने लहू से पृथ्वी लाल कर दी। कठों और सौभूतियों का सौंदयप्रेम अतिवादी था और स्वस्थ तथा सुदंर बच्चे ही जीने दिए जाते थे। बालक राज्य का होता, माता पिता का नहीं। सभी नागरिक सिपाही होते और अनेकानेक गणराज्य आयुधजीवी। पर सब व्यर्थ था, उनकी अकेलेपन की नीति के कारण। उनमें मतैक्य का अभाव और उनके छोटे छोटे प्रदेश उनके विनाश के कारण बने। सिकंदर ने तो उन्हें जीता ही, उन्हीं गणराज्यों में से एक के (मोरियों के) प्रतिनिधि चंद्रगुप्त तथा उसके मंत्री चाणक्य ने उनके उन्मूलन की नीति अपनाई। परंतु साम्राज्यवाद की धारा में समाहित हो जाने की बारी केवल उन्हीं गणराज्यों की थी जो छोटे और कमजोर थे। कुलसंघ तो चंद्रगुप्त और चाणक्य को भी दुर्जय जान पड़े। यह गणराज्यों के संघात्मक स्वरूप की विजय थी। परंतु ये संघ अपवाद मात्र थे। अजातशत्रु और वर्षकार ने जो नीति अपनाई थी, वहीं चंद्रगुप्त और चाणक्य का आदर्श बनी। साम्राज्यवादी शक्तियों का सर्वात्मसाती स्वरूप सामने आया और अधिकांश गणतंत्र मौर्यों के विशाल एकात्मक शासन में विलीन हो गए।


title: गण संघ देश (प्राचीन भारत)

text: परंतु गणराज्यों की आत्मा नहीं दबी। सिकंदर की तलवार, मौर्यों की मार अथवा बाख़्त्री यवनों और शक कुषाणों की आक्रमणकारी बाढ़ उनमें से कमजोरों ही बहा सकी। अपनी स्वतंत्रता का हर मूल्य चुकाने को तैयार मल्लोई (मालवा), यौधेय, मद्र और शिवि पंजाब से नीचे उतरकर राजपूताना में प्रवेश कर गए और शताब्दियों तक आगे भी उनके गणराज्य बने रहे। उन्होंने शाकल आदि अपने प्राचीन नगरों का मोह छोड़ माध्यमिका तथा उज्जयिनी जैसे नए नगर बसाए, अपने सिक्के चलाए और अपने गणों की विजयकामना की। मालव गणतंत्र के प्रमुख विक्रमादित्य ने शकों से मोर्चा लिया, उनपर विजय प्राप्त की, शकारि उपाधि धारण की और स्मृतिस्वरूप 57-56 ई0 पू0 में एक नया संवत् चलाया जो क्रमश:कृतमालव और विक्रम संवत् के नाम से प्रसिद्ध हुआ और जो आज भी भारतीय गणनापद्धति में मुख्य स्थान रखता है। तथापि स्वातंत्र्यभावना की यह अंतिम लौ मात्र थी। गुप्तों के साम्राज्यवाद ने उन सबको समाप्त कर डाला। भारतीय गणों के सिरमौरों में से एक-लिच्छवियों-के ही दौहित्र समुद्रगुप्त ने उनका नामोनिशान मिटा दिया और मालव, आर्जुनायन, यौधेय, काक, खरपरिक, आभीर, प्रार्जुन एवं सनकानीक आदि को प्रणाम, आगमन और आज्ञाकरण के लिये बाध्य किया। उन्होंने स्वयं अपने को महाराज कहना शुरू कर दिया और विक्रमादित्य उपाधिधारी चंद्रगुप्त ने उन सबको अपने विशाल साम्राज्य का शासित प्रदेश बना लिया। भारतीय गणराज्यों के भाग्यचक्र की यह विडंबना ही थीं कि उन्हीं के संबंधियों ने उनपर सबसे बड़े प्रहार किए----वे थे वैदेहीपुत्र अजातशुत्र मौरिय राजकुमार चंद्रगुप्त मौर्य, लिच्छविदौहित्र समुद्रगुप्त। पर पंचायती भावनाएँ नहीं मरीं और अहीर तथा गूजर जैसी अनेक जातियों में वे कई शताब्दियों आगे तक पलती रहीं।


title: गण संघ देश (प्राचीन भारत)

text: प्राचीन काल में दो प्रकार के राज्य कहे गए हैं। एक राजाधीन और दूसरे गणधीन। राजाधीन को एकाधीन भी कहते थे। जहाँ गण या अनेक व्यक्तियों का शासन होता था, वे ही गणाधीन राज्य कहलाते थे। इस विशेष अर्थ में पाणिनि की व्याख्या स्पष्ट और सुनिश्चित है। उन्होंने "गण" को "संघ" का पर्याय कहा है ("संघोद्धौ गणप्रशंसयो" :, अष्टाध्यायी 3,3,86)। प्राचीन संस्कृत साहित्य से ज्ञात होता है कि पाणिनि व बुद्ध-काल पूर्व, अनेक गणराज्य थे। तिरहुत से लेकर कपिलवस्तु तक गणराज्यों का एक छोटा सा गुच्छा गंगा से तराई तक फैला हुआ था। बुद्ध, शाक्यगण में उत्पन्न हुए थे। लिच्छवियों का गणराज्य इनमें सबसे शक्तिशाली था, उसकी राजधानी वैशाली थी।


title: गण संघ देश (प्राचीन भारत)

text: भारतवर्ष में गणराज्यों का सबसे अधिक विस्तार वाहीक (आधुनिक पंजाब) प्रदेश में हुआ था। उत्तर पश्चिम के इन गणराज्यों को पाणिनि ने आयुधजीवी संघ कहा है। वे ही अर्थशास्त्र के वार्ताशस्त्रोपजीवी संघ ज्ञात होते हैं। ये लोग शांतिकल में वार्ता या कृषि आदि पर निर्भर रहते थे किंतु युद्धकाल में अपने संविधान के अनुसार योद्धा बनकर संग्राम करते थे। इनका राजनीतिक संघटन बहुत दृढ़ था और ये अपेक्षाकृत विकसित थे। इनमें क्षुद्रक और मालव दो गणराज्यों का विशेष उल्लेख आता है। उन्होंने यवन आक्रांता सिकंदर से घोर युद्ध किया था। वह मालवों के बाण से तो घायल भी हो गया था। इन दोनों की संयुक्त सेना के लिये पाणिनि ने गणपाठ में "क्षौद्रकमालवी संज्ञा" का उल्लेख किया है। पंजाब के उत्तरपश्चिम और उत्तरपूर्व में भी अनेक छोटे मोटे गणराज्य थे, उनका एक श्रुंखला त्रिगर्त (वर्तमान काँगड़ा) के पहाड़ी प्रदेश में विस्तारित हुआ था जिन्हें पर्वतीय संघ कहते थे।


title: गण संघ देश (प्राचीन भारत)

text: श्रुंखला सिंधु नदी के दोनों तटों पर गिरिगहवरों में बसने वाले महाबलशाली जातियों का था जिन्हें प्राचीनकाल में "ग्रामणीय संघ" कहते थे। वे ही वर्तमान के कबायली हैं। इनके संविधान का उतना अधिक विकास नहीं हुआ जितना अन्य गणराज्यों का। वे प्राय: उत्सेधजीवी या लूटमार कर जीविका चलानेवाले थे। इनमें भी जो कुछ विकसित थे उन्हें "पूग" और जो पिछड़े हुए थे उन्हें "ब्रात" कहा जाता था।


title: गण संघ देश (प्राचीन भारत)

text: संघ या गणों का एक तीसरा गुच्छा सौराष्ट्र में विस्तारित हुआ था। उनमें अंधकवृष्णियों का संघ या गणराज्य बहुत प्रसिद्ध था। महाभारत के अनुसार कृष्ण इसी संघ के सदस्य थे अतएव शांतिपर्व में उन्हें अर्धभोक्ता राजन्य कहा गया है। ज्ञात होता है कि सिंधु नदी के दोनों तटों पर गणराज्यों की यह श्रृंखला ऊपर से नीचे को उतरती सौराष्ट्र तक फैल गई थी क्योंकि सिंध नामक प्रदेश में भी इस प्रकर के कई गणों का वर्णन मिलता है। इनमें मुचकर्ण, ब्राह्मणक और शूद्रक मुख्य थे।


title: गण संघ देश (प्राचीन भारत)

text: भारतीय गणशासन के संबंध में भी पर्याप्त सामग्री उपलब्ध है। गण के निर्माण की इकाई ""कुल"" थी। प्रत्येक कुल का एक एक व्यक्ति गणसभा का सदस्य होता था। उसे "कुलवृद्ध" या पाणिनि के अनुसार ""गोत्र"" कहते थे। उसी की संज्ञा वंश्य भी थी। प्राय: ये राजन्य या क्षत्रिय जाति के ही व्यक्ति होते थे। ऐसे कुलों की संख्या प्रत्येक गण में परंपरा से नियत थी, जैसे लिच्छविगण के संगठन में 7707 कुटुंब या कुल सम्मिलित थे। उनके प्रत्येक कुलवृद्ध की संघीय उपाधि ""राजा"" होती थी। सभापर्व में गणाधीन और राजाधीन शासन का विवेचन करते हुए स्पष्ट कहा है कि साम्राज्य शासन में सत्ता एक व्यक्ति के हाथ में रहती है। ("साम्राज्यशब्दों हि कृत्स्नभाक्") किंतु गण शासन में प्रत्येक परिवार में एक एक राजा होता है। ("गृहे गृहेहि राजान: स्वस्य स्वस्य प्रियंकरा:", सभापर्व, 14,2)। इसके अतिरिक्त दो बातें और कही गई हैं। एक यह कि गणशासन में प्रजा का कल्याण दूर दूर तक व्याप्त होता है। दूसरे यह कि युद्ध से गण की स्थिति सकुशल नहीं रहती। गणों के लिए शम या शांति की नीति ही थी। यह भी कहा है कि गण में परानुभाव या दूसरे की व्यक्तित्व गरिमा की भी प्रशंसा होती है और गण में सबको साथ लेकर चलनेवाला ही प्रशंसनीय होता है। गण शासन के लिए ही परामेष्ठ्य यह पारिभाषिक संज्ञा भी प्रयुक्त होती थी। संभवत: यह आवश्यक माना जाता था कि गण के भीतर दलों का संगठन हो। दल के सदस्यों को वग्र्य, पक्ष्य, गृह्य भी कहते थे। दल का नेता परमवग्र्य कहा जाता था।


title: गण संघ देश (प्राचीन भारत)

text: गणसभा में गण के समस्त प्रतिनिधियों को सम्मिलित होने का अधिकार था किंतु सदस्यों की संख्या कई सहस्र तक होती थी अतएव विशेष अवसरों को छोड़कर प्राय: उपस्थिति परिमित ही रहती थी। शासन के लिये अंतरंग अधिकारी नियुक्त किए जाते थे। किंतु नियमनिर्माण का पूरा दायित्व गणसभा पर ही था। गणसभा में नियमानुसार प्रस्ताव ("ज्ञप्ति") रखा जाता था। उसकी तीन वाचना होती थी और शलाकाओं द्वारा मतदान किया जाता था। इस सभा में राजनीतिक प्रश्नों के अतिरिक्त और भी अनेक प्रकार के सामाजिक, व्यावहारिक और धार्मिक प्रश्न भी विचारार्थ आते रहते थे। उस समय की राज्य सभाओं की प्राय: ऐसे ही लचीली पद्धति थी।


title: छलिया नृत्य

text: छलिया नृत्य (जिसे छोलिया और हुड्केली भी कहा जाता है) उत्तराखण्ड राज्य के कुमाऊं क्षेत्र और नेपाल के सुदूरपश्चिम प्रदेश का एक प्रचलित लोकनृत्य है। यह एक तलवार नृत्य है, जो प्रमुखतः शादी-बारातों या अन्य शुभ अवसरों पर किया जाता है। यह विशेष रूप से कुमाऊँ मण्डल के पिथौरागढ़, चम्पावत, बागेश्वर और अल्मोड़ा जिलों में और नेपाल का ऐतिहासिक डोटी क्षेत्र में लोकप्रिय है। यह नाचको नेपाली में हुड्केली और डोटेली में हुड़्क्या काहा जाता हे।


title: छलिया नृत्य

text: एक छलिया टीम में सामान्यतः २२ कलाकार होते हैं, जिनमें ८ नर्तक तथा १४ संगीतकार होते हैं। इस नृत्य में नर्तक युद्ध जैसे संगीत की धुन पर क्रमबद्ध तरीके से तलवार व ढाल चलाते हैं, जो कि अपने साथी नर्तकियों के साथ नकली लड़ाई जैसा प्रतीत होता है। वे अपने साथ त्रिकोणीय लाल झंडा (निसाण) भी रखते हैं। नृत्य के समय नर्तकों के मुख पर प्रमुखतः उग्र भाव रहते हैं, जो युद्ध में जा रहे सैनिकों जैसे लगते हैं।


title: छलिया नृत्य

text: ऐसा माना जाता है की छलिया नृत्य की शुरुआत खस राजाओं के समय हुई थी, जब विवाह तलवार की नोक पर होते थे। चंद राजाओं के आगमन के बाद यह नृत्य क्षत्रियों की पहचान बन गया। यही कारण है कि कुमाऊं में अभी भी दूल्हे को "कुंवर" या "राजा" कहा जाता है। वह बरात में घोड़े की सवारी करता है तथा कमर में खुकरी रखता है।


title: छलिया नृत्य

text: इसके अतिरिक्त छलिया नृत्य का धार्मिक महत्व भी है। इस कला का प्रयोग अधिकतर राजपूत समुदाय की शादी के जुलूसों में होता है।


title: छलिया नृत्य

text: छलिया को शुभ माना जाता है तथा यह भी धारणा है की यह बुरी आत्माओं और राक्षसों से बारातियों को सुरक्षा प्रदान करता है।


title: छलिया नृत्य

text: छलिया नृत्य में कुमाऊं के परंपरागत वाद्ययंत्रों का प्रयोग किया जाता है, जिनमें तुरी, नागफनी और रणसिंह प्रमुख हैं। इनका प्रयोग पहले युद्ध के समय सैनिकों का मनोबल बढ़ाने के लिए किया जाता था। तालवाद्यों में ढोल तथा दमाऊ का प्रयोग होता है, और इन्हें बजाने वालों को ढोली कहा जाता है। इसके अतिरिक्त मसकबीन (बैगपाइप), नौसुरिया मुरूली तथा ज्योंया का प्रयोग भी किया जाता है।


title: छलिया नृत्य

text: नर्तक पारंपरिक कुमाउँनी पोशाक पहेनते हैं, जिसमें सफेद चूड़ीदार पायजामा, सिर पर टांका, चोला तथा चेहरे पर चंदन का पेस्ट शामिल हैं। तलवार और पीतल की ढालों से सुसज्जित उनकी यह पोशाक दिखने में कुमाऊं के प्राचीन योद्धाओं के सामान होती है।


title: डेविस कप

text: डेविस कप दुनिया की सबसे बड़ी अंतर्राष्ट्रीय प्रतियोगिताओं में से एक है। इस प्रतियोगिता ने अभी भी अपनी इस चमक को बरकरार रखा है। डेविस कप एक अंतर्राष्ट्रीय पुरुष टेनिस स्पर्द्धा है जो कि दलों द्वारा खेली जाती है। डेविस कप प्रतिवर्ष नॉक आउट ढंग से खेला जाता है। इसे "टेनिस का विश्व कप" भी कहा जाता है


title: डेविस कप

text: एक दूसरे के खिलाफ प्रतियोगिता में सर्वश्रेष्ठ ब्रिटिश और अमेरिकियों को पछाड़ते हुए टूर्नामेंट के लिए विचार शायद पहली बार जेम्स ड्वाइट ने यूएस नेशनल लॉन टेनिस एसोसिएशन के पहले अध्यक्ष द्वारा कल्पना की थी जब यह 1881 में बना था। अमेरिकी खिलाड़ियों के खिलाफ विकास का आकलन करने के लिए बेताब प्रसिद्ध ब्रिटिश चैंपियन, उन्होंने ब्रिटिश अधिकारियों को ठीक से स्वीकृत मैच में शामिल करने के लिए अथक प्रयास किया, लेकिन ऐसा करने में असफल रहे। फिर भी उन्होंने अमेरिका के लिए शीर्ष अंतरराष्ट्रीय (विशेष रूप से ब्रिटिश) प्रतिभा को लुभाने की कोशिश की और शीर्ष अमेरिकी खिलाड़ियों के सेमी-ऑफिशियल टूर को ग्रेट ब्रिटेन में मंजूरी दी। [३] ग्रेट ब्रिटेन और यूनाइटेड स्टेट्स के बीच टेनिस के मोर्चे पर राजनयिक संबंध इस तरह मजबूत हुए कि, 1890 के दशक के मध्य तक, दोनों देशों के खिलाड़ियों के बीच प्रतिवर्ष पारस्परिक यात्राओं का आयोजन किया गया, और अमेरिकी विलियम लारेड और आयरिशमैन हेरोल्ड महोनी के बीच एक मैत्रीपूर्ण प्रयासों के कारण हुई। दोनों देशों के बीच एक आधिकारिक टीम प्रतियोगिता को औपचारिक रूप दें। [४] 1900 में पहले डेविस कप मैच से पहले कुछ समय के लिए अंतर्राष्ट्रीय प्रतियोगिताओं का मंचन किया गया था। 1892 से, इंग्लैंड और आयरलैंड एक वार्षिक राष्ट्रीय-टीम-आधारित प्रतियोगिता में प्रतिस्पर्धा कर रहे थे, जो एकल का मिश्रण करते हुए मानक डेविस कप प्रारूप बन जाएगा। युगल मैच, और 1895 में इंग्लैंड ने एक राष्ट्रीय टीम प्रतियोगिता में फ्रांस के खिलाफ खेला। [5] 1896 में ब्रिटिश द्वीप समूह के लारेड दौरे के दौरान, जहां उन्होंने विंबलडन चैंपियनशिप सहित कई टूर्नामेंटों में भाग लिया, वह वार्षिक इंग्लैंड बनाम आयरलैंड मैच के लिए एक दर्शक भी थे। वह यह बताने के लिए वापस लौटे कि ब्रिटेन ने अगली गर्मियों में अमेरिका में तीन का एक समूह भेजने पर सहमति व्यक्त की थी, जो अमेरिकी संयोगवश पहली ब्रिटिश लॉन टेनिस "टीम" का प्रतिनिधित्व करेगा, जो कि कुछ ही हफ्ते पहले लारेन के अपने ब्रिटिश दौरे के लिए रवाना होने से पहले था। एक अंतरराष्ट्रीय प्रतियोगिता के लिए विचार अमेरिकी लॉन टेनिस के प्रमुख आंकड़ों के बीच भी चर्चा की गई थी - जिनमें से एक टेनिस पत्रकार ईपी था फिशर - नियाग्रा-ऑन-द-लेक, ओंटारियो में एक टूर्नामेंट में। ड्वाइट एफ। डेविस इस टूर्नामेंट में उपस्थित थे, और इस विचार को हवा मिली थी क्योंकि यह टूर्नामेंट की लोकप्रिय पत्रिका में चर्चा की गई थी, और डेविस के नाम का उल्लेख किसी ऐसे व्यक्ति के रूप में किया गया था जो शायद खेल के लिए कुछ कर सकता है ... कुछ डाल दिया बड़ा पुरस्कार, या कप '[6] लारेड और फिशर ने कई मौकों पर उस गर्मियों में मुलाकात की और अगली गर्मियों में शिकागो में आयोजित होने वाले एक अंतरराष्ट्रीय मैच के विचार पर चर्चा की, जिसमें सर्वश्रेष्ठ अमेरिकियों में से छह के खिलाफ सर्वश्रेष्ठ ब्रिटिश खिलाड़ियों में से छह, एकल और युगल मैचों के मिश्रण में थे। शिकागो ट्रिब्यून में दो लेखों में इस पर खुलकर चर्चा की गई थी, लेकिन यह सामने नहीं आया। [[] [in] फिर भी, निम्नलिखित गर्मियों में, ग्रेट ब्रिटेन - हालांकि लॉन टेनिस एसोसिएशन के आधिकारिक तत्वावधान में नहीं - ने कई अमेरिकी टूर्नामेंटों में प्रतिस्पर्धा करने के लिए अपने तीन सर्वश्रेष्ठ खिलाड़ियों को भेजा। उनके रिश्तेदार खराब प्रदर्शन ने ड्वाइट और अन्य प्रमुख अधिकारियों और अमेरिकी लॉन टेनिस के आंकड़ों को आश्वस्त किया कि एक उचित रूप से स्वीकृत अंतरराष्ट्रीय प्रतियोगिता के लिए समय सही था। जुलाई 1898 में न्यूकैसल में इसका मंचन किया जाना था, लेकिन यह आयोजन कभी नहीं हुआ क्योंकि अमेरिकी पर्याप्त रूप से मजबूत टीम नहीं बना सके। 1899 में अमेरिका के लिए एक पारस्परिक यात्रा ने केवल एक ही ब्रिटिश खिलाड़ी को विदेश यात्रा कराई, क्योंकि कई खिलाड़ी विदेशी सशस्त्र संघर्षों में शामिल थे। यह 1899 की गर्मियों में, इस मोड़ पर था, कि हार्वर्ड यूनिवर्सिटी टेनिस टीम के चार सदस्य - ड्वाइट डेविस शामिल थे - सर्वोत्तम पश्चिम-तट की प्रतिभा को चुनौती देने के लिए राज्यों में यात्रा की, और उनकी वापसी पर, यह स्पष्ट रूप से डेविस को हुआ। यदि क्षेत्रों का प्रतिनिधित्व करने वाली टीमें इस तरह की महान भावनाओं को जगा सकती हैं, तो प्रतियोगिता में राष्ट्रीय टीमों को सफल बनाने वाली टेनिस प्रतियोगिता सफल क्यों नहीं होगी। उन्होंने इस विचार के साथ जेम्स ड्वाइट से संपर्क किया, जो कि अस्थायी रूप से सहमत था, और उन्होंने श्रेवे, क्रम्प एंड लो से एक उपयुक्त स्टर्लिंग सिल्वर पंचबोली ट्रॉफी का आदेश दिया, इसे अपने स्वयं के फंड से $ 1,000 में खरीदा। [१०] बदले में उन्होंने विलियम बी। डर्गिन, कॉनकॉर्ड के न्यू हैम्पशायर के एक शास्त्रीय ढंग से डिज़ाइन किए गए डिज़ाइन को इंग्लिशमैन रॉलैंड रोड्स द्वारा तैयार किया। [११] प्रतियोगिता के लिए ट्रॉफी का दान देने से परे, हालांकि, डेविस ने अपने नाम के साथ टूर्नामेंट का विकास करने वाले लोगों की भागीदारी को नगण्य बताया, फिर भी एक लगातार मिथक सामने आया है कि डेविस ने एक अंतरराष्ट्रीय प्रतियोगिता के लिए विचार तैयार किया है और इसके मिश्रण का प्रारूप तैयार किया है। सिंगल्स और डबल्स मैच। अनुसंधान ने इसे मिथक कहा है, [१२] विलियम वैब एलिस और एब्नेर डौबले के मिथकों के लिए एक अत्यधिक जटिल दीर्घकालिक विकास के भीतर एकल व्यक्ति के प्रयासों के अतिशयोक्ति के समान, जिन्हें गलत तरीके से रग्बी और आविष्कार करने का श्रेय दिया गया है। क्रमशः बेसबॉल। फिर भी 1920 के दशक में संयुक्त राज्य अमेरिका में 1925 से 1929 तक अमेरिकी सचिव और 1929 से 1932 तक फिलीपींस के गवर्नर-जनरल के रूप में काम करते हुए डेविस संयुक्त राज्य अमेरिका में एक प्रमुख राजनेता बन गए।


title: हरिवंश नारायण सिंह

text: हरिवंश नारायण सिंह (हरिवंश के नाम से चर्चित, जन्म: 30 जून 1956), एक भारतीय पत्रकार और राजनेता हैं. वर्तमान में वह राज्यसभा के उप सभापति हैं. हरिवंश, दूसरी बार इस पद के लिए चुने गए हैं. इस पद पर उन्होंने पी जे कुरियन का स्थान लिया है.


title: हरिवंश नारायण सिंह

text: उन्होंने टाइम्स ऑफ इंडिया समूह की हिंदी पत्रिका ‘धर्मयुग’ से पत्रकारिता की शुरुआत की. फिर कोलकाता के 'आनंद बाजार पत्रिका' समूह की हिंदी पत्रिका ‘रविवार’ से जुड़े. वह 1989 में रांची से प्रकाशित अखबार ‘प्रभात खबर’ के प्रधान संपादक बने. चार दशकों की सक्रिय पत्रकारिता में उन्होंने कई मीडिया संस्थानों में काम किया है. उन्होंने पूर्व प्रधानमंत्री चंद्रशेखर के अतिरिक्त मीडिया सलाहकार के रूप में भी कार्य किया है. वर्ष 2014 में, जनता दल (यूनाइटेड) के उम्मीदवार के रूप में बिहार से हरिवंश, राज्यसभा के लिए निर्वाचित हुए. पहली बार 8 अगस्त, 2018 को, राष्ट्रीय जनतांत्रिक गठबंधन (एनडीए) के उम्मीदवार के रूप में राज्यसभा के उप सभापति के रूप में निर्वाचित हुए. दूसरी बार 14 सितंबर, 2020 को वह पुनः राज्य सभा के उप सभापति निर्वाचित हुए.


title: हरिवंश नारायण सिंह

text: 30 जून 1956 को बलिया जिले (उत्तरप्रदेश) के सिताबदियारा (दलजीत टोला) में जन्म. यह गांव जयप्रकाश नारायण का गांव है. 27 टोलों का गांव सिताबदियारा देश के दो राज्यों बिहार और उत्तरप्रदेश तथा तीन जिलों आरा, बलिया और छपरा में आता है. बचपन में ही कुछ लोगों ने हरिवंश को गहरे प्रभावित किया. सबसे ज्यादा असर पिता (बांके बिहारी सिंह) का रहा. उनको देख जीवन में अनुशासन की सीख मिली. बांके बिहारी सिंह गांव के प्रधान भी थे. हरिवंश की मां (देवयानी देवी) धर्मपारायण, आध्यात्मिक व कर्मठ महिला थी. उनकी जीवनचर्या में विनम्रता, अनुशासन सहज-स्वाभाविक रूप से शामिल था. बड़े भाई के अभिभावकत्व ने इस अनुशासन को और बढ़ाया. घर के लोगों ने बचपन से जो मेंटरिंग की वह सहज-स्वाभाविक रूप से हरिवंश के जीवन का हिस्सा बन गया.


title: हरिवंश नारायण सिंह

text: घर के बाद पढ़ाई की शुरुआत गांव के स्कूल में हुई. जयप्रकाश नारायण के नाम पर बने हाईस्कूल से मैट्रिक किया. इंटर में पढ़ाई के लिए बनारस के उदयप्रताप कॉलेज में दाखिला हुआ. बीएचयू (बनारस हिंदू विश्वविद्यालय) से स्नातक व अर्थशास्त्र में स्नातकोत्तर तक की पढ़ाई. फिर बीएचयू के ही पत्रकारिता विभाग से डिप्लोमा स्तरीय प्रशिक्षण भी प्राप्त किया.


title: हरिवंश नारायण सिंह

text: बीएचयू के बिड़ला हॉस्टल में रहते हुए, हरिवंश ने महामंत्री का चुनाव लड़ा. कला संकाय से छात्र संघ के लिए वह चुने गए. इमरजेंसी के समय में उन्होंने भूमिगत परचा-पोस्टर चिपकाने, बांटने का काम भी किया. जेपी आंदोलन के दौरान छात्र राजनीति का असर, पढ़ने-लिखने की ऐसी आदत लगी कि उसी से प्रेरित व प्रभावित होकर पत्रकारिता में आना हुआ.


title: हरिवंश नारायण सिंह

text: सांस्थानिक रूप में हरिवंश की पत्रकारिता के तीन पड़ाव बने. ‘धर्मयुग’, ‘रविवार’ और ‘प्रभात खबर’. पत्रकारिता के कैरियर में तीनों का अपना खास महत्व रहा. पत्रकारिता के जरिये सामाजिक राजनीतिक बदलाव में सार्थक व सक्रिय हस्तक्षेप के लिए 'इंडिया टुडे', 'तहलका' जैसी पत्रिका ने विशेष स्टोरी की. दिल्ली से प्रकाशित प्रतिष्ठित अंग्रेजी पत्रिका ‘सिविल सोसाइटी’ ने 'प्रभात खबर' को भंवरजाल से निकाल हिंदी पत्रकारिता और क्षेत्रीय पत्रकारिता का एक मानक या मॉडल बनाने के लिए व्यक्तित्व-कृतित्व पर दो बार विशेष कवर स्टोरी की. ऐसे संपादक के रूप में पहचान बनी जो संपादक बनकर भी लिखते रहे.


title: हरिवंश नारायण सिंह

text: सक्रिय पत्रकारिता की शुरुआत ‘टाइम्स ऑफ इंडिया’ समूह से हुई. ‘टाइम्स ऑफ इंडिया’ समूह में ट्रेनी जर्नलिस्ट के रूप में चयन हुआ. फिर उसी समूह की हिंदी पत्रिका ‘धर्मयुग’ में उप-संपादक के रूप में 1977-1981 तक कार्य किया. ‘धर्मयुग’ में धर्मवीर भारती से लेकर गणेश मंत्री जैसे पत्रकार का सान्निध्य और मार्गदर्शन मिला. इसका असर हमेशा रहा. पत्रकारिता की वैचारिकी और सरोकार का पाठ सिखने का अवसर कैरियर के आरंभिक दिनों में ही मिला.


title: हरिवंश नारायण सिंह

text: आनंद बाजार पत्रिका समूह की हिंदी पत्रिका ‘रविवार’ में सहायक संपादक के तौर पर 1985 -1989 तक कार्यरत रहे. ‘रविवार’ पत्रिका से जुड़ने के बाद बिहार, झारखंड (तब अविभाजित बिहार का ही हिस्सा) समेत देश के कई इलाकों में, ग्रासरूट रिपोर्टिंग का अवसर मिला.


title: हरिवंश नारायण सिंह

text: हरिवंश की पत्रकारिता के कैरियर में अहम और सबसे लंबा पड़ाव बना प्रभात खबर. यह समाचार पत्र बिहार के चारा घोटाला सहित कई उच्च प्रोफ़ाइल घोटालों की जांच के लिए जाना जाता है. वह अक्तूबर 1989 में रांची से प्रकाशित अखबार ‘प्रभात खबर’ के प्रधान संपादक बने. अगले ही साल देश के प्रधानमंत्री चंद्रशेखर बने. उन्होंने पीएमओ से जुड़ने का प्रस्ताव दिया. अतिरिक्त सूचना सलाहकार (संयुक्त सचिव) के रूप में पीएमओ से जुड़े. 1990 से जून 1991 तक. चंद्रशेखर के प्रधानमंत्री के पद छोड़ते ही वहां से इस्तीफा देकर 1991 में पुन: प्रभात खबर में वापसी की. तब से जून 2016 तक अखबार में प्रधान संपादक के रूप में कार्यरत. जब वह ‘प्रभात खबर’ से जुड़े, तब यह बंदप्राय अखबार था. पर, मृतप्राय- बंदप्राय अखबार हिंदी की क्षेत्रीय पत्रकारिता का मॉडल अखबार बना.


title: हरिवंश नारायण सिंह

text: ‘धर्मयुग’, ‘रविवार’, ‘प्रभात खबर’ से इतर अनेक पत्र-पत्रिकाओं में अलग-अलग विषयों पर लेखन. इनमें ‘नवभारत टाइम्स’, ‘दैनिक भास्कर’, ‘फस्टपोस्ट’, ‘संडे (अंग्रेजी) जैसे प्रकाशन प्रमुखता से शामिल हैं.


title: हरिवंश नारायण सिंह

text: हरिवंश की आखिरी किताब 2019 में आयी है, जो देश के पूर्व प्रधानमंत्री चंद्रशेखर की अंग्रेजी में पहली आधिकारिक जीवनी है. 'चंद्रशेखर:द लास्ट आइकॉन आफ आइडियोलाजिकल पोलिटिक्स' नाम से प्रकाशित इस किताब का लोकार्पण देश के उपराष्ट्रपति वेंकैया नायडू व प्रधानमंत्री नरेंद्र मोदी ने नई दिल्ली में किया. इसके पूर्व भी चंद्रशेखर से संबंधित कई महत्वपूर्ण पुस्तकों का संपादन. इन पुस्तकों में चंद्रशेखर के विचार (2002), चंद्रशेखर संवाद एक- उथल-पुथल और ध्रुवीकरण (2002). चंद्रशेखर संवाद दो- रचनात्मक बेचैनी में (2002). चंद्रशेखर संवाद तीन- एक दूसरे शिखर से (2002). चंद्रशेखर के बारे में (2002). मेरी जेल डायरीः भाग एक और दो (2002) शामिल है.


title: हरिवंश नारायण सिंह

text: दिल से मैंने दुनिया देखी (2018). शब्द संसार (2016). झारखंड- सपने और यथार्थ (2012). झारखंड- समय और सवाल (2012). झारखंड- अस्मिता के आयाम (2011). झारखंड- दिसुम मुक्ति गाथा और सृजन के सपने. बिहारनामा (2011). बिहार: रास्ते की तलाश (2011). बिहार: अस्मिता के आयाम (2011). झारखंड: सुशासन अब भी संभावना है (2009). संताल हूल: आदिवासी प्रतिरोध संस्कृति (2009). जोहार झारखंड (2002). जनसरोकार की पत्रकारिता.


title: देवदास गांधी

text: देवदास गांधी (१९०० - १९५७) महात्मा गांधी के चौथे एवं सबसे छोटे पुत्र थे। श्री देवदास गांधी का जन्म दक्षिण अफ्रीका में हुआ था एवं वे अपने परिवार के साथ एक युवा के रूप में भारत वापस आए। अपने पिता द्वारा किए जानेवाले कार्यों में उनकी सक्रिय भागीदारी थी एव उन्हें अंग्रेजी सरकार द्वारा कई बार कारावास की सजा भी हुई। श्री गांधी एक प्रमुख पत्रकार के रूप में जाने जाते थे एवं वे भारत से निकलने वाली अंग्रेजी अखबार हिंदुस्तान टाईम्स के संपादक पद पर भी कई वर्षों तक रहे। श्री गांधी का प्रेम विवाह १९३३ में गांधी जी के सहयोगी एवं प्रमुख स्वतंत्रता सेनानी राजाजी (चक्रवर्ती राजगोपालाचारी) की सुपुत्री लक्षमी से हुआ। उनकी चार संताने (तीन पुत्र एवं एक पुत्री) हुईं - राजमोहन, गोपालकृष्ण, रामचंद्र एवं तारा।


title: अबूझमाड़

text: अबूझमाड़ (Abujmarh) भारत के छत्तीसगढ़ राज्य के बस्तर अंचल के नारायणपुर जिले में स्थित है। इसका कुछ हिस्सा महाराष्ट्र तथा कुछ आंध्र प्रदेश मे पड़ता है। भारत मे विलुप्त होते बाघों के लिये यह क्षेत्र अत्यंत महत्त्वपूर्ण है। यह भारत के ६ प्रमुख बाघ आश्रय स्थलों क्रमश: इन्द्रावती, नल्लामल्ला, कान्हा, नागझीरा, ताडोबा और उदन्ती सीतानदी राष्ट्रीय उद्यान से जंगलो के द्वारा संपर्क मे है। जैसा कि नाम से ही स्पष्ट है अबूझ मतलब जिसको बूझना संभव ना हो और माड़ यानि गहरी घाटियां और पहाड़। यह एक अत्यंत दुर्गम इलाका है।


title: अबूझमाड़

text: गुगल मैप के अनुसार लगभग ५००० वर्ग किलोमीटर के इस इलाके में कोई सड़क नही है। यहां करीब २०० ऐसे गांव है जिनकी जगह बदलती रहती है क्योंकि यहां रहने वाले माड़िया आदिवासी जगह बदल बदल कर बेरवा पद्धती से खेती करते हैं।


title: अबूझमाड़

text: अबूझमाड़ और इसके निवासी आज तक अपने आदिकालीन स्वरूप में है। चूंकि यहां रहने वाले माड़िया आदिवासी बाहरी लोगों से संपर्क रखना पसंद नही करते, इस कारण अभी तक यहां पायी जाने वाली पेड़ पौधों और वन्य प्राणियो की संख्या और प्रकार के बारे में सही जानकारी नही है और यहां के बाघों की गणना भी नही हुई है। इसकी सीमा पर रहने वाले व्यापारी आज भी आदिवासियों से तेल और नमक का वनोंपज के साथ विनिमय करते है। आदिवासियों से प्राप्त जानकारी के अनुसार यहा बाघ, वनभैंसा, गौर, सांभर चौसिंगा इत्यादि जीव प्रचुर मात्रा में हैं, लेकिन पहाड़ी इलाका होने के कारण यहां चीतलों की संख्या कम है।


title: अबूझमाड़

text: सबसे बडी बात यह है कि यहां कभी वनों की कटाई नही हुई है और मध्य भारत में यह एकमात्र ऐसी जगह है जहां हम हमारे मूल जंगलो मे पाई जाने वाली वनस्पतियों और वन्य प्राणियों जो जंगलों की कटाई कर उनका कोयला बना कर वहां सागौन नीलगिरी साल इत्यादि का रोपण करने के कारण विलुप्त हो चुके है का अध्ययन करने का सुनहरा अवसर मिल सकता है। और यह इसलिये भी महत्त्वपूर्ण है क्योंकि यह दक्षिण भारत की अनेक नदियों का जलग्रहण क्षेत्र है।


title: बारबाडोस

text: प्रशांत महासागर के पश्चिमी हिस्से में कैरेबियन द्वीप पर स्थित इस देश को अंग्रेजों ने अफ्रीका और भारत से गन्ना उत्पादन के लिए लाए गए गुलामों की मदद से आबाद किया था। महज 430 वर्ग किमी में फैले इस द्वीप के आस-पास के देश में पश्चिम में सेंट विंसेंट व द ग्रेनाजिनस और सेंट लुसिया और दक्षिण में त्रिनिदाद और टोबैगो हैं। उष्णकटिबंधीय जलवायु वाले इस देश में प्रशांत महासागर में चलने वाली हवाएं वातावरण को शीतल बनाए रखती हैं। सामाजिक और राजनीतिक सुधारों की धीमी शुरुआत के बावजूद आज मानव विकास सूची में इस देश का स्थान ऊपर के 75 देशों में आता है।


title: चंद्रताल

text: चंद्रताल हिमालय पर लगभग की ऊँचाई पर स्थित एक झील है, जो अपनी प्राकृतिक सुंदरता के लिए प्रसिद्ध है। उत्तर भारतीय राज्य हिमाचल प्रदेश के लाहौल-स्पीति जिले में, लाहौल व स्पीति घाटियों की सीमा पर कुंजम पास के निकट स्थित चंद्र ताल से चंद्र नदी का उद्गम होता है जो आगे चलकर भागा नदी से मिलकर चंद्रभागा और जम्मू-कश्मीर में जाकर चेनाब कहलाने लगती है। कॉपेन जलवायु वर्गीकरण मानकों के अनुसार अतिशीत जलवायु वाला यह स्थान "रामसर आर्द्रभूमि" के रूप में वर्गीकृत है।


title: चंद्रताल

text: चंद्रमा जैसे आकार के कारण इस झील का नाम "चंद्रताल"पड़ा। लाहौल-स्पीति जिले के लाहौल क्षेत्र में स्थित यह दुर्गम झील ट्रेकिंग व कैंपिंग जैसी रुचि वाले साहसी पर्यटकों में बहुत प्रसिद्ध है।


title: चंद्रताल

text: चन्द्र ताल का व्यास लहभग २.५ किलोमीटर है तथा झील के चारों ओर विशाल मैदान हैं, जो कि वसंत/गरमी के मौसम में कई प्रकार की वनस्पति व जंगली फूलों से भर जाता है। चरवाहे इसे चरागाहों के रूप में प्रयोग करते हैं और पर्यटक कैंप लगाने के लिए। झील के बीचों बीच एक टापू भी है, जिसे समुद्र टापू कहा जाता है।


title: चंद्रताल

text: आश्चर्य की बात यह भी है कि इस झील में पानी के आने का कोई स्रोत दिखाई नहीं पड़ता जबकि निकलने का रास्ता स्पष्ट है। इसका अर्थ यह लगाया जा सकता है कि पानी का स्रोत झील में धरती के नीचे से ही है।


title: चंद्रताल

text: चंद्र ताल से चंद्र नदी का उद्गम होता है और सूरज ताल से भागा नदी का। लाहौल स्पीति के जिला मुख्यालय केलांग से ७ किमी दूर, पत्तन घाटी के टाण्डी गांव के पास दोनों मिल कर चंद्रभागा नदी का रूप ले लेती हैं जो कि जम्मू-कश्मीर में जाकर चेनाब कहलाने लगती है।


title: चंद्रताल

text: चंद्र ताल एक अति दुर्गम स्थान है। सर्दियों में तो यहां पहुंचा ही नहीं जा सकता। केवल मई के अंत से अक्टूबर प्रारंभ तक के समय में यह झील गम्य है।


title: चंद्रताल

text: निकटतम सुविधा संपन्न स्थान मनाली है, जो कि राष्ट्रीय राजमार्ग २१ पर स्थित हिमाचल का एक अतिप्रसिद्ध पर्यटन स्थल है। मनाली से भी आगे रोहतांग पास से होते हुए ७-८ घंटे का सफर करके ही यहां पहुंचा जा सकता है। मनाली से चलने से पहले ईंधन, वाहन की मरम्मत आदि व खाने पीने के सामान का पूरा इंतज़ाम कर लेना चाहिए। रोहतांग पास के आगे लगभग लगभग बिलकुल ही निर्जन क्षेत्र है।


title: चंद्रताल

text: रोहतांग दर्रा पार करने के बाद पहला गाँव ग्राम्फू है जहाँ से एक रास्ता लद्दाख की ओर चला जाता है तथा दूसरा लाहौल स्पीति की ओर। चंद्रताल यहाँ से ५० किमी है। मुख्य सड़क छतड़ू, छोटा दड़ा, होते हुए बातल तक है। बातल में कुल दो इमारतें हैं जिनमें से एक है सरकारी विश्राम गृह और दूसरा है ४० साल पुराना चंद्रा ढाबा, जो अपने आप में एक विशिष्ट स्थान है। इस ढाबे को चला रहे दंपत्ति पिछले ४० वर्षों में सैकड़ों पर्यटकों की जान बचा चुके हैं जिसके लिए उन्हें कई सम्मान भी दिए गए हैं। यदि कहा जाए कि चंद्रताल की बोधगम्यता इस ढाबे की मौजूदगी के कारण ही संभव है तो गलत ना होगा क्योंकि इसके अतिरिक्त यहाँ पर दूर दूर तक कोई ईंसानी बस्ती नहीं है, सुविधाओं का तो कहना ही क्या। इस इलाके में एक पेड़ तक नहीं है जैसा कि इस क्षेत्र के चित्रों में स्पष्ट देखा जा सकता है।


title: चंद्रताल

text: बातल से वाहन योग्य एक सड़क भी है, जिससे चंद्र ताल की दूरी पर पड़ती है, किंतु अगस्त से पहले इस सड़क की हालत प्रायः खराब ही होती है।


title: चंद्रताल

text: यहाँ पहुँचने का दूसरा रास्ता कुंजम पास से है जो केवल पैदल ही रास्ता है और वो लगभग है। चंडीगढ़ से शिमला, रामपुर बुशहर, किन्नौर के रास्ते स्पीति घाटी के नाको, किब्बर, काज़ा से होते हुए कुंजम पास या बातल आने के एक लंबे रास्ते का भी विकल्प है।


title: चंद्रताल

text: झील के किनारे विशाल घास के मैदान हैं। वसंत ऋतु के दौरान, इन घास के मैदानों को सैकड़ों प्रकार के जंगली फूलों से सजाया जाता है। 1871 में, कुल्लू के सहायक आयुक्त, हरकोर्ट ने बताया कि चद्र ताल के उत्तर में अच्छी घास का एक मैदान था, जहां चरवाहे कुल्लू और कांगड़ा से चरने के लिए बड़े झुंड लाते थे। अत्यधिक चराई के कारण, घास के मैदान अब खराब हो रहे हैं।चंद्र ताल कुछ प्रजातियों का घर है जैसे हिम तेंदुआ, स्नो कॉक, चुकोर, ब्लैक रिंग स्टिल्ट, केस्ट्रेल, गोल्डन ईगल, चॉफ, रेड फॉक्स, हिमालयन आइबेक्स और ब्लू शीप। समय के साथ, इन प्रजातियों ने विशेष शारीरिक विशेषताओं को विकसित करके ठंडी शुष्क जलवायु, तीव्र विकिरण और ऑक्सीजन की कमी के लिए अनुकूलित किया है। रूडी शेल्डक जैसी प्रवासी प्रजातियां गर्मियों में पाई जाती हैं।


title: दोपहर

text: दिन का दूसरा प्रहर या मध्याह्न वो होता है, जब सूरज सिर पर आ जाता है। एक दिन में आठ प्रहर या पहर होते हैं. एक पहर तीन घंटे का होता है। सूर्योदय के समय दिन का पहला प्रहर प्रारंभ होता है। दूसरे पहर की समाप्ति और तीसरे पहर का प्रारंभ, दोपहर होती है। यह समय लगभग दिन के बीच लगभग 12 बजे का होता है।


title: मार्गशीर्ष

text: हिन्दू वर्ष का नवा महीना अगहन अथवा अग्रहायण के नाम से जाना जाता है। इसका प्रचलित नाम मार्गशीर्ष एवं मगसर हैं। मार्गशीर्ष की पूर्णिमा को ही 'दत्तात्रेय जयन्ती' मनायी जानी चाहिए।


title: सहकार भारती

text: सहकार भारती, सहकार के क्षेत्र में राष्ट्रीय स्वयंसेवक संघ (RSS) का एक आनुसांगिक संगठन है। यह पंजीकृत अशासकीय संस्था है। सन्1978 में गणेश चतुर्थी के दिन पुणे में सहकार-भारती की स्थापना की गई थी। सहकारिता के आंदोलन को जनकल्याणकारी स्वरूप देकर और अधिक मजबूती प्रदान करने के उद्देश्य से 11 जनवरी 1978 को मुम्बई (महाराष्ट्र) में "सहकार भारती" नामक सामाजिक संस्था की स्थापना हुई। इसके संस्थापक अध्यक्ष स्व. माधवराव गोडबोले थे, जिन्होने सन् 1935 में सांगली में जनता सहकारी बैंक की शुरुआत की थी। श्री सतीश मराठे सहकारिता क्षेत्र में एक गैर सरकारी संगठन सहकार भारती के संस्थापक सदस्य हैं। वह सहकारी क्षेत्र में अध्ययन और अनुसंधान करने के लिए भारतीय कंपनी अधिनियम, 2013 की धारा 8 के तहत पंजीकृत एक फाउंडेशन, सेंटर फॉर स्टडीज एंड रिसर्च इन को-ऑपरेशन के संस्थापक निदेशक हैं।सहकार-भारती उत्पादक, वितरक और ग्राहक के सम्बन्धों का समन्वय कर सहकारिता के द्वारा अर्थशासन को पुष्ट करने के लिए बनायी गयी संस्था।


title: सहकार भारती

text: अभी सहकार भारती का 18 कार्यकर्ताओं का एक केन्द्रीय दल है, जिसमें 5 पूर्णकालिक कार्यकर्ता हैं। सभी 18 कार्यकर्ता देश में प्रवास करते हैं। सहकार-भारती की 5 मासिक पत्रिकाएँ प्रकाशित होती हैं- अमदाबाद से 'सहकार चेतना', पुणे से 'सहकार सुगंध' एवं ग्वालियर से 'सहकार श्री' "आर्थिक स्वालम्बन" और "स्मारिका" लखनऊ से प्रकाशित। वर्तमान में सहकार भारती भारत के  कुल 739 जनपदों में सक्रिय रूप के कार्य कर रही है।


title: सहकार भारती

text: सहकार भारती का मुख्य उद्देश्य जनता की आर्थिक सेवा द्वारा समाज का आर्थिक उत्थान करने वाली सहकारिता को शुद्ध करना एवं मजबूत बनाना है- जैसे सहकारिता में आए हुए दोषों को दूर करना, सहकारी कार्यकर्ताओं को प्रशिक्षित एवं संस्कारित करना, सहकारिता का जनसाधारण में प्रचार व प्रसार करना, परिसंवाद, परिचर्चा, सम्मेलन, प्रशिक्षण वर्ग इत्यादि कार्यक्रमों द्वारा जन प्रबोधन करना, सहकारिता का साहित्य छापना, सहकारिता की समस्याओं को सुलझाने हेतु मार्गदर्शन करना, आदर्श सहकारी संस्थाएं आरम्भ करना, चलाना एवं बढ़ाना, समाजसेवी आदर्श सहकारिता-कार्यकर्ताओं को सम्मानित व संगठित करना तथा सहकारिता को समाजोपयोगी बनाना इत्यादि सहकार भारती के अन्य उद्देश्य एवं कार्य हैं।


title: सहकार भारती

text: भारत में सहकारिता १८९४ से आरम्भ हुई, ऐसा कहा जाता है। कारण तब वडोदरा में प्रथम सहकारी संस्था गठित हुई। भारत के स्वाधीन होने के बाद भारत की सरकार ने सहकारिता को एक जनोपयोगी कार्य समझकर इसे बढ़ाने में पर्याप्त रुचि ली। आर्थिक मदद देकर इसे खूब प्रोत्साहित किया। परिणामस्वरूप सहकारिता का प्रचार गांव-गांव तक हो गया। आज देश में साढ़े छह लाख सहकारी संस्थाएं हैं, जिनसे इक्कीस करोड़ लोग जुड़े हैं। विश्व की सहकारिता का एक चौथाई भाग भारत में विभिन्न सहकारी संस्थाओं से जुड़ा हुआ है। सहकारिता की विभिन्न विधाएं भी देश में आरम्भ हो गईं। साख, गृह निर्माण, उपभोक्ता भंडार, यातायात, मुद्रण, मछुआरे, कर्मचारी, जुलाहे, क्रय-विक्रय, चीनी उद्योग, वस्त्र-उद्योग, बैंक इत्यादि सभी क्षेत्रों में सहकारी संस्थाएं कार्यरत हैं।


title: सहकार भारती

text: सरकारी उत्साह एवं प्रोत्साहन के कारण धीरे-धीरे सहकारी संस्थाएं सरकार-निर्भर हो गईं। ग्रेवाल समिति ने अपनी रपट में कहा था कि भारत में सहकारिता आन्दोलन पूर्णतः असफल हो गया है। रपट में आगे कहा गया कि इस आन्दोलन को सफल जरूर बनाना चाहिए, क्योंकि सहकारिता द्वारा ही सामान्य व्यक्ति का आर्थिक उत्थान सम्भव है। ऐसे समय में राष्ट्रीय स्वयंसेवक संघ के कुछ कार्यकर्ताओं ने मिलकर सहकार भारती की स्थापना की।


title: आवर्धक लेन्स

text: आवर्धक लेन्स (magnifying glass या hand lens) एक उत्तल लेंस होता है जिसका उपयोग पास की वस्तुओं का आवर्धित प्रतिबिम्ब प्राप्त करने के लिये किया जाता है। प्रायः आवर्धक लेंस को एक गोल फ्रेम में मढ़ा गया होता है जिसमें एक हत्था (हैंडिल) भी लगा होता है। (चित्र देखें)।आवर्धन लेंस की खोज रोजर बेकन ने की थी।


title: एक विलेन रिटर्न्स

text: एक विलेन रिटर्न्स भारतीय हिंदी -भाषा की एक्शन थ्रिलर फिल्म है, जो मोहित सूरी द्वारा निर्देशित और बालाजी मोशन पिक्चर्स और टी-सीरीज़ द्वारा संयुक्त रूप से निर्मित है। यह फिल्म सूरी की 2014 की फिल्म "एक विलेन" का आध्यात्मिक सीक्वल है, हालांकि इसकी कहानी पूरी तरह से अलग है। "एक विलेन रिटर्न्स" में जॉन अब्राहम, अर्जुन कपूर, दिशा पटानी और तारा सुतारिया और राज विश्वकर्मा मुख्य भूमिका में हैं।


title: एक विलेन रिटर्न्स

text: फिल्म को 29 जुलाई 2022 को नाटकीय रूप से रिलीज़ किया गया था और पटकथा, प्रदर्शन और चरमोत्कर्ष की प्रशंसा के साथ आलोचकों से मिश्रित समीक्षाओं के लिए खोला गया था।


title: एक विलेन रिटर्न्स

text: एक नकाबपोश घुसपैठिया एक अपार्टमेंट परिसर में घुस गया और आरवी मल्होत्रा नाम की एक प्रसिद्ध गायिका को मार डाला। जांच के बाद, पुलिस यह निष्कर्ष निकालती है कि आरवी का पूर्व प्रेमी गौतम मेहरा हत्यारा है।


title: एक विलेन रिटर्न्स

text: एक फ्लैशबैक में, यह दिखाया गया है कि गौतम एक बिगड़ैल अमीर बव्वा है, जिसे उसके उद्योगपति पिता देवेश मेहरा ने डांटा है क्योंकि गौतम ने अपनी पूर्व प्रेमिका की शादी में हंगामा किया था। आरवी ने गौतम के हंगामे को रॉक सॉन्ग में बदल दिया है . गौतम एक संगीत समारोह में आरवी से मिलता है और प्रसिद्धि पाने के लिए हंगामा के वीडियो क्लिप का उपयोग करने के लिए उससे बदला लेने के लिए उससे प्यार करने का नाटक करता है। हालांकि संदेहास्पद, आरवी गौतम से दोस्ती करती है, जब वह फेस्ट में उसकी प्रतिद्वंद्वी, किरन, जिसे वह जानता है, को बदलने में उसकी मदद करता है।


title: एक विलेन रिटर्न्स

text: घटनाओं के दौरान, जब वे एक-दूसरे के प्यार में पड़ जाते हैं, आरवी अपने पिता बालकृष्णन शास्त्री के बारे में बताती है, जो एक लोकप्रिय गायक था, जिसका उसकी माँ के साथ विवाहेतर संबंध था, लेकिन उसने स्वीकार नहीं किया क्योंकि उसका पहले से ही एक परिवार था। वह गौतम को बताती है कि उसका मुख्य लक्ष्य एक प्रसिद्ध गायिका बनकर उसके पिता को अपनी बेटी के रूप में स्वीकार करना है। हालाँकि, आरवी के बचपन की तस्वीरें गौतम द्वारा लीक की जाती हैं, जहाँ शास्त्री सार्वजनिक रूप से उसे अपनी बेटी के रूप में अस्वीकार करते हैं। आरवी को गौतम की हरकत और चाल के बारे में पता चलता है, जिससे उसका दिल टूट जाता है।


title: एक विलेन रिटर्न्स

text: वर्तमान समय में, पूर्व सीबीआई डीसीपी आदित्य राठौर की अध्यक्षता में एक विशेष टीम गौतम का पता लगाती है और उसे पकड़ने की कोशिश करती है, लेकिन वह बच जाता है और एसीपी वीके गणेशन का अनुमान है कि गौतम ने आरवी को नहीं मारा है। बाद में, पुलिस भैरव पुरोहित नाम के एक संदिग्ध से पूछताछ करती है क्योंकि भैरव के फोन में आरवी का फोन नंबर मिला था, लेकिन वह अपराध से इनकार करता है। वे असंतोषजनक साक्ष्य के कारण भैरव को छोड़ देते हैं। गणेशन को एक पैटर्न मिलता है जो बताता है कि सीरियल किलर, जिसे मीडिया में "स्माइली किलर" के रूप में जाना जाता है, केवल उन युवा लड़कियों को लक्षित करता है जिनके एकतरफा प्रेमी थे, और यह भी पता चलता है कि हत्यारे ने पिछले 6 महीनों में 18 लड़कियों की हत्या कर दी है। हत्यारा एक व्यक्ति, आशु को भेजता है, जिसकी दिवंगत पूर्व प्रेमिका पूजा पीड़ितों में से एक थी और उसे हत्यारे के रूप में गौतम को दोष देने के लिए कहता है। गौतम आशु का एक रेलवे स्टेशन तक पीछा करता है, लेकिन उसे उसी हत्यारे द्वारा मार दिया जाता है, जो भैरव के रूप में प्रकट होता है। भैरव और गौतम के बीच एक लड़ाई शुरू हो जाती है, जो बाद में उसका चेहरा देखने में असमर्थ होता है। भैरव ट्रेन छोड़ देता है और कैब में भाग जाता है। गणेशन सीसीटीवी की जांच करता है लेकिन कुछ भी नहीं मिला है।


title: एक विलेन रिटर्न्स

text: भैरव का अतीत एक कैब-ड्राइवर के रूप में सामने आता है, जो अपने दोस्त केशव के साथ एक ज़ूकीपर के रूप में अंशकालिक काम करता है , जहाँ वह एक मॉल में एक कपड़ों की दुकान की सेल्सगर्ल रसिका मापुस्कर से मिलता है, और शादी की योजनाओं को ध्यान में रखते हुए, उसके लिए गहराई से गिर जाता है। एक दिन, रसिका बदमाशों के एक समूह को भैरव की कैब से घायल कर देती है, जो उसे छेड़ रहे थे, इस प्रकार भैरव को उसके अंधेरे पक्ष का खुलासा किया। लोनावाला में एक छुट्टी के दौरान, भैरव रसिका को प्रपोज करने का फैसला करता है, लेकिन उसे अपने शादीशुदा मैनेजर अतुल के साथ अंतरंग होने लगता है, जिससे भैरव का दिल टूट जाता है।


title: एक विलेन रिटर्न्स

text: रसिका बाद में भैरव से मिलती है और उसे उन लड़कियों को मारने के लिए उकसाती है जिनके एकतरफा प्रेमी प्रेमी होते हैं। रसिका के प्रति अपनी वफादारी साबित करने के प्रयास में पूजा अंततः उसकी पहली शिकार बन जाती है। इस घटना के बाद, भैरव मानसिक रूप से प्रताड़ित होता है और रसिका सहित कई लड़कियों को मारने लगता है।


title: एक विलेन रिटर्न्स

text: आरवी के साथ अपने ब्रेकअप के तीन महीने बाद, गौतम अपनी जीवन शैली को फिर से हासिल कर लेता है, लेकिन आत्म विनाश और छुटकारे के एक चरण से गुजरता है, अंततः आरवी के लिए अपने प्यार का एहसास होता है जब वह घायल हो जाता है और वह उसकी देखभाल करती है। गौतम आरवी से खुद को बदलने का वादा करते हुए एक मौके के लिए विनती करता है, लेकिन जब वह भैरव की कैब में आती है तो भारी मन से निकल जाती है। भैरव गलत समझता है कि आरवी ने गौतम को धोखा दिया है, जहां वह, रसिका के साथ, रात में परिसर पर हमला करता है, क्योंकि भैरव आरवी को मारता है, शुरुआती दृश्य का जिक्र करता है।


title: एक विलेन रिटर्न्स

text: वर्तमान में फिर से, गौतम को गणेशन से भैरव के चिड़ियाघर का पता मिलता है, जिसे कुछ ही समय बाद भैरव द्वारा मार दिया जाता है। जैसे ही वह वहां पहुंचता है, यह पता चलता है कि आरवी जीवित है और भैरव ने उसे चिड़ियाघर में बंद कर दिया है। भैरव ने गौतम को बताया कि आरवी जीवित है, और इसके बजाय केशव को "स्माइली किलर" के रूप में तैयार किया गया है, यश के केशव के खिलाफ गवाही देने के बाद अपने अलग बेटे यश को विश्वास में ले लिया है, जो केशव की पत्नी के जाने के बाद यश के प्रति विश्वासघाती होने के लिए उसके खिलाफ शिकायत रखता है। दूर। भैरव मुक्त होकर चलता है जबकि आदित्य एक असंबद्ध गौतम को सांत्वना देने की कोशिश करता है, उसे बताता है कि केशव के भगोड़े के रूप में मामला सुलझा लिया गया है। भैरव और रसिका बाद में चिड़ियाघर लौटते हैं और चिड़ियाघर में तैनात सभी गार्डों को मार देते हैं, जहां वे भी आरवी को मारने की कोशिश करते हैं, लेकिन गौतम आता है और भैरव के साथ एक घातक लड़ाई में संलग्न होता है। हैरानी की बात है,मतिभ्रम रसिका, कुछ ऐसा जिसे गौतम ने घटनाओं की एक श्रृंखला के बाद महसूस किया था।


title: एक विलेन रिटर्न्स

text: भैरव तब याद करता है कि वास्तव में क्या हुआ था: रसिका के कबूल करने के बाद वह स्तब्ध हो जाता है कि वह इसे अतुल के साथ आगे ले जाने की योजना बना रही है, जो उसे यकीन है कि वह उसके लिए अपने परिवार को छोड़ देगा। बमुश्किल एक दुर्घटना से बचने के लिए, वह रसिका से उसकी भावनाओं को स्वीकार करने के लिए कहता है, जहाँ वह अनजाने में उसे मार देता है। अपने होश में आकर, भैरव उसके शरीर को चिड़ियाघर में फ्रीजर में रखता है , जहाँ से वह रसिका को मतिभ्रम करना शुरू कर देता है और उसकी खातिर हर लड़की को मारना शुरू कर देता है।


title: एक विलेन रिटर्न्स

text: गौतम भैरव को बताता है कि उसने अपने मतिभ्रम के माध्यम से देखा जब भैरव ने चिड़ियाघर के बाहर "रसिका" से बात करना शुरू किया। वह उसे बताता है कि भैरव का प्यार रसिका के लिए नफरत में बदल गया, जबकि गौतम का आरवी के लिए प्यार हमेशा वैसा ही रहेगा, भले ही वह उसे स्वीकार न करे। अपनी गलती का एहसास होने पर, भैरव बाघ का पिंजरा खोलता है और बाद में बाघ उस पर हमला कर देता है। गौतम आरवी के साथ जाता है, जो उसके साथ फिर से मिलती है। बाद में, आरवी गौतम और उनके प्रशंसकों के समर्थन से संगीत कार्यक्रम में गाती है।


title: एक विलेन रिटर्न्स

text: क्रेडिट- पूर्व दृश्य के दौरान , राकेश महाडकर, जो दुर्घटना में बच गया था, जो कि सुधारित गैंगस्टर गुरु दिवेकर के साथ अपनी लड़ाई के बाद बाद की पत्नी आयशा वर्मा की हत्या के प्रतिशोध में पूर्व के हाथों हुई थी , और तब से एक लकवाग्रस्त हो गया है , बाघ के हमले में अपनी एक आंख खोने के बाद, भैरव से मिलता है, जो वास्तव में जीवित है, जहां वह प्रीक्वल से अपना वादा पढ़ता है।


title: एक विलेन रिटर्न्स

text: आदित्य रॉय कपूर को मूल रूप से अर्जुन कपूर द्वारा अभिनीत भूमिका के लिए साइन किया गया था , लेकिन बाद में निर्देशक मोहित सूरी के साथ रचनात्मक मतभेदों के कारण पीछे हट गए।


title: एक विलेन रिटर्न्स

text: गाने अंकित तिवारी , तनिष्क बागची और कौशिक-गुड्डू द्वारा रचित हैं । गाने के बोल मनोज मुंतशिर , कुणाल वर्मा , तनिष्क बागची और प्रिंस दुबे ने लिखे हैं। फिल्म का स्कोर राजू सिंह ने तैयार किया है ।


title: एक विलेन रिटर्न्स

text: गाना "गलियां रिटर्न्स" 2014 की फिल्म एक विलेन के ट्रैक गलियां से बनाया गया था जिसे अंकित तिवारी ने गाया था और मनोज मुंतशिर ने लिखा था । "दिल" नामक दूसरा एकल 8 जुलाई 2022 को जारी किया गया था।तीसरा एकल शीर्षक "शामत" 16 जुलाई 2022 को जारी किया गया था, जिसमें तारा सुतारिया ने गायन की शुरुआत की थी। चौथा एकल शीर्षक "ना तेरे बिन" 22 जुलाई 2022 को जारी किया गया था।


title: बोड़ो भाषा

text: बोड़ो या बड़ो एक तिब्बती-बर्मी भाषा है जिसे भारत के उत्तरपूर्व, नेपाल और बांग्लादेश मे रहने वाले बोडो लोग बोलते हैं। बोडो भाषा भारतीय राज्य असम की आधिकारिक भाषाओं में से एक है। भारत में यह विशेष संवैधानिक दर्जा प्राप्त २२ अनुसूचित भाषाओं में से एक है।


title: बोड़ो भाषा

text: बोड़ो भाषा की लिपि निर्धारण के समय एक परीक्षा के जैसी घड़ी थी। बोड़ो इलाके में इसाई आतंकवादी संगठनों का बोलबाला था। समानान्तर सरकार चलती थी। बोड़ो साहित्य सभा में बोड़ो भाषा की लिपि के मताधिकार के समय देवनागरी और असमिया लिपि चाहने वाले एक हो गये जिससे रोमन लिपि चाहने वाले समूह की हार हो गयी। देवनागरी बोड़ो भाषा की लिपि बन गई। उस आक्रोश में संदिग्ध NDFB आतंकवादियों ने बोड़ो साहित्य सभा के अध्यक्ष श्री बिनेश्वर ब्रह्म की 19 अगस्त 2000 को हत्या कर दी। बीनेश्वर ब्रह्म ने अपनी सेवा 1968 से देबरगाँव हाईस्कूल में हिन्दी शिक्षक के रूप में आरम्भ की थी।


title: जावरा

text: जावरा (Jaora) भारत के मध्य प्रदेश राज्य के रतलाम ज़िले में स्थित एक नगर है। यह मालवा क्षेत्र में रतलाम और मंदसौर के बीच स्थित है। जावरा ब्रिटिश भारत की जावरा रियासत की राजधानी भी थी।


title: जावरा

text: राज्य की स्थापना अफगान मूल के मुस्लिम 'अब्दुएल गफूर मुहम्मद खान' ने की थी। वह पिंडारी नेता आमिर खान की सेना का एक घुड़सवार अधिकारी था। बाद में उन्होंने इंदौर के होलकर महाराजाओं को भी सेवा दी। वह उत्तरी मालवा में राजपूत प्रदेशों की भूमि पर कब्जा करने लगा। सैलाना के राजा लक्ष्मण सिंह द्वारा उसे पराजित करने के बाद विस्तार रुक गया, जिसने उसे विजय के बाद स्थानीय राजपूतों को परेशान न करने की शपथ दिलाई। नवाब ने बाद में अपने नए राज्य को बचाने के लिए अंग्रेजों के प्रति निष्ठा की कसम खाई। जावरा के नवाब अंग्रेजों के बहुत वफादार थे और विद्रोही काल में कई विद्रोहियों को कुचलने की जिम्मेदार ली। सेवाओं के बदले में, मंदसौर की संधि द्वारा 1818 में ब्रिटिश सरकार द्वारा उसे रियासत का दर्जा मिला।


title: जावरा

text: 2011 की भारत की जनगणना के अनुसार, जावरा तहसील की आबादी 243070 थी। पुरुषों की आबादी का 51% और महिलाओं का 49% है। जावरा की औसत साक्षरता दर 62% है: पुरुष साक्षरता 70% है, और महिला साक्षरता 54% है। जावरा में, 16% आबादी 6 साल से कम उम्र की है।


title: जावरा

text: जावरा में रतलाम-अजमेर खंड के बीच भारतीय रेलवे नेटवर्क पर एक रेलवे स्टेशन है। जावरा से अजमेर, उदयपुर, आगरा, कोटा, इंदौर, उज्जैन, रतलाम, नीमच, मुंबई, वडोदरा, अहमदाबाद के लिए सीधी ट्रेनें हैं।


title: जावरा

text: महू-नीमच राज्य राजमार्ग जावरा से होकर गुजरता है। जावरा जिला मुख्यालय रतलाम से 34 किमी दूर है। बसें आसपास के क्षेत्र तक पहुँच प्रदान करती हैं।


title: जावरा

text: शहर में दो पार्क, छोटा बाग और बड़ा बाग हैं। शहर के किनारे स्थित हुसैन टेकरी हर साल हजारों आगंतुकों को आकर्षित करता है। उल्लेखनीय मंदिरों में 200 साल पुराना राधाकृष्ण मंदिर, मनचापुरन हनुमान मंदिर, जगन्नाथ महादेव, बड़ा मंदिर (जैन मंदिर), और जैन दादावाड़ी (श्री राजेन्द्रसूरीश्वर जी महाराज), रोजादेवी मंदिर, सुजालपुर मंदिर शामिल हैं।


title: पदार्थ (भारतीय दर्शन)

text: मनुष्य सर्वदा से ही विभिन्न प्रकार की प्राकृतिक वस्तुओं द्वारा चारों तरफ से घिरा हुआ है। सृष्टि के आविर्भाव से ही वह स्वयं की अन्तःप्रेरणा से परिवर्तनों का अध्ययन करता रहा है- परिवर्तन जो गुण व्यवहार की रीति इत्यादि में आये हैं- जो प्राकृतिक विज्ञान के विकास का कारक बना। सम्भवतः इसी अन्तःप्रेरणा के कारण महर्षि कणाद ने 'वैशेषिक दर्शन' का आविर्भाव किया।


title: पदार्थ (भारतीय दर्शन)

text: हम देखते हैं कि विभिन्न भारतीय दर्शनकारों ने पदार्थों की भिन्न-भिन्न संख्या मानी है। गौतम ने 16 पदार्थ माने, वेदान्तियों ने चित् और अचित् दो पदार्थ माने, रामानुज ने उनमें एक ईश्वर और जोड़ दिया। सांख्यदर्शन में 25 तत्त्व हैं और मीमांसा में 8। वस्तुतः इन सभी दर्शनों में ‘पदार्थ’ शब्द का प्रयोग किसी एक विशिष्ट अर्थ में नहीं किया गया, प्रत्युत उन सभी विषयों का,जिनका विवेचन उन-उन दर्शनों में है, पदार्थ नाम दे दिया गया।


title: पदार्थ (भारतीय दर्शन)

text: महर्षि कणाद ने भौतिक राशियों (अमूर्त) को द्रव्य, गुण, कर्म, सामान्य, विशेष और समवाय के रूप में नामांकित किया है। यहाँ 'द्रव्य' के अन्तर्गत ठोस (पृथ्वी), द्रव (अप्), ऊर्जा (तेजस्), गैस (वायु), प्लाज्मा (आकाश), समय (काल) एवं मुख्यतया सदिश लम्बाई के सन्दर्भ में दिक्, 'आत्मा' और 'मन' सम्मिलित हैं। प्रकृत प्रसंग में वैशेषिक दर्शन का अधिकारपूर्वक कथन है कि उपर्युक्त द्रव्यों में प्रथम चार सृष्टि के प्रत्यक्ष कारक हैं, और आकाश, दिक् और काल, सनातन और सर्वव्याप्त हैं।


title: पदार्थ (भारतीय दर्शन)

text: वैशेषिक दर्शन 'आत्मा' और 'मन' को क्रमश: इन्द्रिय ज्ञान और अनुभव का कारक मानता है, अर्थात् 'आत्मा' प्रेक्षक है और 'मन' अनुभव प्राप्त करने का उसका उपकरण। इस हेतु पदार्थमय संसार की भौतिक राशियों की सीमा से बहिष्कृत रहने पर भी, वैशेषिक दर्शन द्वारा 'आत्मा' और 'मन' को भौतिक राशियों में सम्मिलित करना न्याय संगत प्रतीत होता है, क्योंकि ये तत्व प्रेक्षण और अनुभव के लिये नितान्त आवश्यक हैं। तथापि आधुनिक भौतिकी के अनुसार 'आत्मा' और 'मन' के व्यतिरिक्त, प्रस्तुत प्रबन्ध में 'पृथ्वी' से 'दिक्' पर्यन्त वैशेषिकों के प्रथम सात द्रव्यों की विवेचना करते हुए भौतिकी में उल्लिखित उनके प्रतिरूपों के साथ तुलनात्मक अघ्ययन किया जायेगा।


title: पदार्थ (भारतीय दर्शन)

text: भौतिकी के अनुसार 'पदार्थ' को भौतिक राशि (physical quantity) के समतुल्य माना जा सकता है, जब कि वैशेषिक मान्यतानुसार पदार्थ में 'भूत' (Basic Matter) और आधिभौतिक (आत्मा और मन) से सम्बन्धित राशियाँ सम्मिलित होती हैं, जहाँ 'भूत' भौतिक इन्द्रियों द्वारा ग्राह्य है। सम्प्रति भौतिक राशि को अधोलिखित प्रकार से परिभाषित कर सकते हैं-


title: पदार्थ (भारतीय दर्शन)

text: भूत विशिष्ट ज्ञान को भौतिक पदार्थ कहते हैं। अर्थात् इसे (१) भूत (Basic Matter) (२) इससे सम्बन्धित विशिष्ट ज्ञान, अथवा (iii) उभय रूप में सीमाबद्ध किया जा सकता है। पुन: भूत को साक्षात्कार (identity), साक्षात्कार के सांयोगिक सम्बन्ध (Conjunctive Relation of Identity) और यहाँ तक कि इन्द्रियों से सम्पूर्ण रूप से असम्बद्ध जानने योग्य ज्ञान (cognition of cognizables) से परिभाषित किया जाता है।


title: पदार्थ (भारतीय दर्शन)

text: उपर्युक्त परिभाषा में 'विशिष्ट ज्ञान' का अर्थ है- इसका आधार, इसका सहगामी कारक से संयोग और इसका आधार (आश्रय) के अतिरिक्त अन्य से सम्बन्ध। इस हेतु ठोस, द्रव, ऊर्जा, गैस और प्लाज्मा 'भूत' हैं अथवा भिन्न-भिन्न अवस्थाओं के पदार्थ हैं, क्योंकि ये बहिरिन्द्रियों जैसे नाक, रसना, आँख, त्वचा और कान के द्वारा प्रत्यक्ष ग्राह्य हैं। अथवा यह कह सकते हैं कि इन्द्रियों से ग्राह्य विशेष गुणवान् पदार्थ भौतिक पदार्थ हैं।


title: पदार्थ (भारतीय दर्शन)

text: ये भौतिक पदार्थ दिक् और काल के साथ सांयोगिक सम्बन्ध रखते हैं। 'गुण' कर्म, सामान्य, विशेष, समवाय के साथ अनुभव करने योग्य सम्बन्ध रखते हैं। आत्मा और मन को, जो भूत पदार्थों के साथ सांयोगिक सम्बन्ध रखते हैं, को भौतिक राशि में निविष्ट किया जाय अथवा पृथक् रूप से आधि-भौतिक राशियों के रूप में उल्लिखित किया जाय इससे भौतिक राशियों से सम्बद्ध वैशेषिक दर्शन की विचारधारा पर कोई प्रभाव नहीं पड़ता।


title: पदार्थ (भारतीय दर्शन)

text: वैशेषिक सूत्र के प्रशस्तपादभाष्य के टीकाकार श्रीधराचार्य नें 'न्यायकन्दली' टीका के उद्देश्य प्रकरण में इन पदार्थों की परिभाषाऍं अधोलिखित प्रकार से की हैं-


title: पदार्थ (भारतीय दर्शन)

text: वस्तुत: भारतीय दर्शन की न्याय-शाखा के 'पदार्थों' के उपयोग के आधार पर वैशेषिक के पदार्थों का अध्ययन आधुनिक भौतिकी के समानान्तर किया जा सकता था।


title: पदार्थ (भारतीय दर्शन)

text: चूंकि, न्याय दर्शन की पद्धति स्व-मतों या सिद्धान्तों को गहन दुर्बोध भाषा में व्यक्त करती है, इस हेतु सर्वविदित भौतिकीय सिद्धान्तों को बीजगणितीय पदों द्वारा परिभाषित करके अधिक शुद्धता या यर्थाथता से व्यक्त किया जा सकता है। यदि वैशेषिक दर्शन के विभिन्न सिद्धान्तों को 'प्रशस्तपाद भाष्य' का अनुसरण करते हुए व्यवस्थित किया जाय, अर्थात् उचित गणितीय समीकरणों में प्रतिफलित किया जाय और आधुनिक वैज्ञानिक उपकरणों का आवश्यकतानुसार उपयोग करके इनका विश्लेषण और परीक्षण किया जाय, तो वैशेषिक दर्शन का यह वैज्ञानिक अध्ययन अवश्य ही फलदायक सिद्ध होगा और इसमें भी कोई संदेह नहीं कि 'आत्मा' (soul / organism) और मन (mind / attention) की सिद्धि सामान्य भौतिकी के क्षेत्र को और अधिक विस्तृत और प्रशस्त करेगी।


title: पदार्थ (भारतीय दर्शन)

text: उपर्युक्त विवेचन के अनन्तर अब हम इस स्थिति में हैं कि द्रव्य का विवेचनात्मक अध्ययन विभिन्न सापेक्ष भौतिक राशियों की तुलना में कर सकें।


title: पदार्थ (भारतीय दर्शन)

text: "धर्मविशेषप्रसूताद्द्रव्यगुणकर्मसामान्यविशेषसमवायानां पदार्थानां साधर्म्यवैधर्माभ्यां तत्त्वज्ञानान्नि:श्रेयसम्।। "


title: पदार्थ (भारतीय दर्शन)

text: "रुपरसगंधस्पर्शसंख्यापरिमाणपृथकत्त्वसंयोग-विभागपरत्वापरत्बुद्धिसुखदु:खेच्छा द्वेषप्रयत्नाश्चेति कण्ठोक्ता: सप्तदश:।


title: एबेल पुरस्कार

text: एबेल पुरस्कार (अंग्रेज़ी: Abel Prize) एक पुरस्कार है जो हर वर्ष नॉर्वे का राजा गणित में बकाया कार्य करने वालों को देते हैं। इसका रकम ६० लाख नॉर्वेजियन क्रोन है। यह पुरस्कार २००३ में शुरू हुआ।


title: शहीद स्मारक, पटना

text: शहीद स्मारक सात शहीदों की एक जीवन-आकार की मूर्ति है जो पटना में सचिवालय भवन के बाहर स्थित है। इन युवाओं ने भारत छोड़ो आन्दोलन (अगस्त 1942) में अपने जीवन का बलिदान दिया था और उस भवन पर राष्ट्रीय ध्वज फहराया था जो अब सचिवालय भवन है। 15 अगस्त 1947 को बिहार के राज्यपालश्री जयराम दास दौलतराम ने अखण्ड बिहार के तत्कालीन मुख्यमंत्री डॉ. श्रीकृष्ण सिन्हा की उपस्थिति में शहीद स्मारक की आधारशिला रखी। मूर्तिकार देवप्रसाद रायचौधरी ने राष्ट्रीय ध्वज के साथ सात विद्यार्थियों की कांस्य प्रतिमा का निर्माण किया। इन मूर्तियों को इटली में डाली गई और बाद में यहां रखा गया।


title: शहीद स्मारक, पटना

text: 11 अगस्त 1942 को भारत छोड़ो आंदोलन के दौरान, प्रसिद्ध गांधीवादी डॉ.अनुग्रह नारायण सिंह को पटना में राष्ट्रीय ध्वज फहराए जाने की कोशिश में गिरफ्तार किया गया था। डॉ. श्रीकृष्ण सिन्हा जैसे स्वतंत्रता सेनानियों को जेल में बन्द कर दिया गया था। एक मजबूत प्रतिक्रिया के रूप में, सात युवा छात्रों के एक समूह ने जबरदस्ती पटना में राष्ट्रीय झंडा फहराया जिन्हें अंग्रेजों ने निर्दयतापूर्वक गोली मार दी।


title: प्रकाशीय सूक्ष्मदर्शी

text: प्रकाशीय सूक्ष्मदर्शी (optical microscope) वे सूक्ष्मदर्शी हैं जो दृष्य प्रकाश तथा लेंसों का उपयोग करके छोटी वस्तुओं का की बड़ी छबि बनाते हैं। सबसे पहले ये ही सूक्ष्मदर्शी विकसित किए गये। वर्तमान समय में प्रयुक्त संयुक्त सूक्ष्मदर्शी (कम्पाउण्ड माइक्रोस्कोप) का आविष्कार १७वीं शताब्दी में हुआ था। मूलभूत प्रकाशीय सूक्ष्मदर्शी बहुत ही सरल युक्ति है किन्तु बहुत सी जटिल डिजाइनों वाले प्रकाश-सूक्ष्मदर्शी भी हैं जो रिजोल्युशन या कांट्रास्ट बढ़ाने के उद्देश्य से बनाये गये हैं।


title: प्रकाशीय सूक्ष्मदर्शी

text: प्रकाशीय सूक्ष्मदर्शी से भिन्न सूक्ष्मदर्शी भी हैं जो दृष्य प्रकाश नहीं प्रयोग करते, जैसे स्कैनिंग इलेक्ट्रान सूक्ष्मदर्शी, ट्रांसमिशन इलेक्ट्रान सूक्ष्मदर्शी आदि।


title: कृति खरबंदा

text: कृति खरबंदा (जन्म: 29 अक्तूबर, 1990) भारतीय फिल्म अभिनेत्री है जो मुख्य रूप से कन्नड़ और तेलुगू फिल्मों में काम करती है। एक मॉडल के रूप में कैरियर की शुरुआत के बाद उन्होंने तेलुगू फिल्म बोनी (2009) के साथ अभिनय की शुरुआत की। इसके बाद वह कन्नड़ में शीर्ष अभिनेत्री में से एक बन गई। उन्होंने हाल ही में तमिल और हिंदी फिल्म उद्योग में अपनी शुरुआत की है। फिल्‍म शादी में ज़रूर आना में राजकुमार राव के साथ कृति खरबंदा नजर आई। फिर आगे वो फिल्‍म 'गेस्ट इन लंदन' में मुख्‍य भूमिका में कार्तिक आर्यन और उनकी पत्नी के किरदार में दिखीं।


title: कृति खरबंदा

text: कृति खरबंदा का जन्म नई दिल्ली में अश्वनी खरबंदा और रजनी खरबंदा के यहाँ हुआ था। उनकी एक छोटी बहन इशिता खरबंदा और एक छोटे भाई जयवर्धन खरबंदा हैं, जो पेपर प्लेन प्रोडक्शंस के सह-संस्थापक हैं। 1990 के प्रारंभ में वह अपने परिवार के साथ बेंगलुरु चले गए। बाल्डविन गर्ल्स हाई स्कूल में अपने उच्च विद्यालय को पूरा करने के बाद, वह श्री भगवान महावीर जैन कॉलेज से स्नातक होने से पहले बिशप कॉटन महिला क्रिश्चियन कॉलेज में भाग लेती थी। वह गहना डिजाइनिंग में एक डिप्लोमा रखती है।


title: कृति खरबंदा

text: स्वयं के अनुसार, वह स्कूल और कॉलेज के दौरान सांस्कृतिक गतिविधियों में बहुत सक्रिय थी। एक बच्चे के रूप में, वह कई विज्ञापनों में भी प्रदर्शित हुईं और उसने स्कूल / कॉलेज में मॉडलिंग जारी रखा, जिसमें कहा गया कि वह "हमेशा टीवी विज्ञापनों को पसंद करते थे"। उनके कॉलेज के दिनों के दौरान उनके प्रमुख मॉडलिंग अभियान भीमा ज्वेलर्स, स्पायर, और फेयर एंड लवली के लिए थे। स्पायर बिलबोर्ड पर उनकी तस्वीर ने एनआरआई निदेशक राज पिप्पला का ध्यान आकर्षित किया जो अपनी फिल्म के लिए एक नायिका की तलाश में थे और उन्होंने अनके अभिनय करियर के लिए मार्ग प्रशस्त किया।


title: जोधपुर के दर्शनीय स्थल

text: मेहरानगढ़ का किला पहाड़ी के बिल्‍कुल ऊपर बसे होने के कारण राजस्‍थान के सबसे खूबसूरत किलों में से एक है। इस किला के सौंदर्य को श्रृंखलाबद्ध रूप से बने द्वार और भी बढ़ाते हैं। इन्‍हीं द्वारों में से एक है-जयपोल। इसका निर्माण राजा मानसिंह ने 1806 ईस्‍वी में करवाया था। दूसरे द्वार का नाम है-विजयद्वार। इसका निर्माण राजा अजीत सिंह ने मुगलों पर विजय के उपलक्ष्‍य में किया था। किले के अंदर में भी पर्यटकों को देखने हेतु कई महत्‍वपूर्ण इमारतें हैं। जैसे मोती महल, सुख महल, फूलमहल आदि-आदि।


title: जोधपुर के दर्शनीय स्थल

text: 125 मीटर ऊँची पहाड़ी पर स्थित पांच किलोमीटर लंबा भव्य किला बहुत ही प्रभावशाली और विकट इमारतों में से एक है। बाहर से अदृश्य, घुमावदार सड़कों से जुड़े इस किले के चार द्वार हैं। किले के अंदर कई भव्य महल, अद्भुत नक्काशीदार किवाड़, जालीदार खिड़कियाँ और प्रेरित करने वाले नाम हैं। इनमें से उल्लेखनीय हैं मोती महल, फूल महल, शीश महल, सिलेह खाना, दौलत खाना। इन महलों में भारतीय राजवेशों के साज सामान का विस्मयकारी संग्रह निहित है। इसके अतिरिक्त पालकियाँ, हाथियों के हौदे, विभिन्न शैलियों के लघु चित्रों, संगीत वाद्य, पोशाकों व फर्नीचर का आश्चर्यजनक संग्रह भी है।


title: जोधपुर के दर्शनीय स्थल

text: यह पूरी तरह से मार्बल निर्मित है। इसका निर्माण 1899 में राजा जसवंत सिंह (द्वितीय) और उनके सैनिकों की याद में किया गया था। इसकी कलाकृति आज भी पर्यटकों को अपनी ओर आकर्षित करता है। महाराजा जसवंत सिंह द्वितीय की याद में सफेद संगमरमर से ईसवी सन् 1899 में निर्मित यह शाही स्मारकों का समूह है। मुख्य स्मारक के अंदर जोधपुर के विभिन्न शासकों के चित्र हैं। एक छठ


title: जोधपुर के दर्शनीय स्थल

text: महाराजा उम्‍मैद सिंह ने इस महल का निर्माण सन 1943 में किया था। मार्बल और बालूका पत्‍थर से बने इस महल का दृश्‍य पर्यटकों को खासतौर पर लुभाता है। इस महल के संग्रहालय में पुरातन युग की घड़ियां और पेंटिंग्‍स भी संरक्षित हैं। यहीं एक ऐसा बीसवीं सदी का महल है जो बाढ़ राहत परियोजना के अंतर्गत निर्मित हुआ। जिसके कारण बाढ़ से पीड़ित जनता को रोजगार प्राप्त हुआ। यह महल सोलह वर्ष में बनकर तैयार हुआ। बलुआ पत्थर से बना यह अतिसमृद्ध भवन अभी पूर्व शासकों का निवास स्थान है जिसके एक हिस्से में होटल चलता है और बाकी के हिस्से में संग्राहालय।


title: जोधपुर के दर्शनीय स्थल

text: छोटी छोटी दुकानों वाली, संकरी गलियों में छितरा रंगीन बाजार शहर के बीचों बीच है और हस्तशिल्प की विस्तृत किस्मों की वस्तुओं के लिए प्रसिद्ध है तथा खरीददारों का मनपसंद स्थल है।


title: भारतीकृष्ण तीर्थ

text: भारती कृष्णतीर्थ जी महाराज (14 मार्च 1884 - 2 फ़रवरी 1960) जगन्नाथपुरी के शंकराचार्य थे। शास्त्रोक्त अष्टादश विद्याओं के ज्ञाता, अनेक भाषाओं के प्रकांड पंडित तथा दर्शन के अध्येता पुरी के शंकराचार्य भारती कृष्णतीर्थ जी महाराज ने वैदिक गणित की खोज कर समस्त विश्व को आश्चर्यचकित कर दिया था। वे एक ऐसे अनूठे धर्माचार्य थे जिन्होंने शिक्षा के प्रसार से लेकर स्वदेशी, स्वाधीनता तथा सामाजिक क्रांति में अनूठा योगदान कर पूरे संसार में ख्याति अर्जित की थी।


title: भारतीकृष्ण तीर्थ

text: 14 मार्च 1884 को तिरुन्निवल्ली में डिप्टी कलेक्टर पी. नृसिंह शास्त्री के पुत्र के रूप में जन्में वेंकटरमण जन्मजात असाधारण प्रतिभा के स्वामी थे। उन्होंने सन् 1904 में एक साथ सात विषयों में एम.ए. किया। साहित्य, भूगोल, इतिहास, संगीत, गणित, ज्योतिष जैसे विषयों में उनकी गहरी पैठ थी।


title: भारतीकृष्ण तीर्थ

text: जिन दिनों वे बड़ौदा कॉलेज में विज्ञान तथा गणित के प्राध्यापक थे, उसी कॉलेज में महर्षि अरविंद दर्शनशास्त्र का अध्यापन करते थे। दोनों संपर्क में आए तथा राष्ट्रीय चेतना जागृत कर देश को स्वाधीन कराने के लिए योजना बनाने लगे। सन् 1905 में बंगाल में , आंदोलन ने जोर पकड़ा। वेंकटरमण शास्त्री तथा महर्षि अरविंद दोनों ने कलकत्ता पहुंचकर उसे गति प्रदान की। उनके ओजस्वी तथा तर्कपूर्ण भाषणों से बंगाल का प्रशासन कांप उठा था। वेंकटरमण शास्त्री की रुचि आध्यात्म की ओर बढ़ी तथा उन्होंने शृंगेरी के शंकराचार्य सच्चिदानंद शिवाभिनव नृसिंह सरस्वतीजी महाराज के सानिध्य में कठोरतम योग साधना की। गोवर्धनपीठ, पुरी के शंकराचार्य मधुसूदन तीर्थ ने उन्हें संन्यास दीक्षा देकर वेंकटरमण की जगह भारती कृष्णतीर्थ नामकरण कर दिया।